title: Ignác Šustala

text: Šustala syntyi paikallisen kunnanjohtajan nuorimpana poikana. Luonteeltaan hän oli vaatimaton mutta ahkera ja taitava käsistään. Hänen erityinen kiinnostuksen kohteensa oli hevosajoneuvot. Vuonna 1836 hän meni oppipojaksi Jan Kudlikille Koloredoviin, lähelle Frýdek-Místekiä, jossa oppi pyörien ja hevosvankkurien valmistusta. Sen jälkeen hän työskenteli satulanvalmistaja Josef Svitákilla Hukvaldyssa ja valjaidentekijä Jakub Pekárekilla Holešovissa, kunnes siirtyi 1843 Wieniin, missä toimi aluksi Waniek-nimisessä yrityksessä ja sitten satulanvalmistaja Bedřich Kindlerillä. Vuonna 1844 Šustala sai paikan korkealuokkaisista vaunuistaan tunnetulla Filip Kollerilla; yrityksen asiakaskuntaan kuului muun muassa Itävallan hovi.


title: Ignác Šustala

text: Šustala palasi Kopřivniceen vuonna 1850. Hän haki oikeutta perustaa yritys Nový Jičínissä, mutta lupaa ei herunut. Niinpä hän aloitti kevyiden hevosajoneuvojen valmistuksen oman kotitalonsa läheisyydessä kahden palkatun työntekijän lisävoimin. Vuonna 1852 Šustala sai Olomoucin paikallishallinnolta luvan toimintansa laajentamiseen, ja aloitti valmistuksen vuokraamassaan isommassa rakennuksessa. Seuraavana vuonna valmistui sarjatuotannon mahdollistanut tehdasrakennus Kopřivniceen. Vuonna 1854 Šustala osti osuuden Adolf Raškan omistamasta keramiikkatehtaasta. Mukaan tuli kolmantena Karel Mosler, joka vastasi yrityksen talousasioista. Toiminta kasvoi ja laajeni paria vuotta myöhemmin Lvoviin.


title: Ignác Šustala

text: Vuonna 1858 Šustalan yrityksen nimeksi tuli "Schustalla & Co.", ja samalla siitä tuli pörssiyhtiö. Yrityksen tuotekirjo oli sangen monipuolinen, sillä vuonna 1863 se patentoi uudenlaisen krinoliiniverkon. Vuonna 1864 perustettiin toinen sivutoimipiste Ratiboriin Preussin puoleiseen Sleesiaan. Yrityksen tuotteiden laadukkuudesta kertoo se, että Preussin prinssi Friedrich Karl nimesi sen hovitoimittajaksi. Toimintaa laajennettiin Breslauhun 1872 ja seuraavana vuonna Wieniin, jossa samana vuonna olleessa näyttelyssä yritys voitti ensimmäisen palkinnon tuotteidensa edistyksellisyyden tähden. 1876 perustettiin toimipiste myös Prahaan.


title: Ignác Šustala

text: Adolf Raška jätti yrityksen 1878 terveyssyistä ja kuoli myöhemmin. Šustalan pojat Adolf ja Jan liittyivät osakkaiksi. Yritys joutui lyhyeksi aikaa taloudellisiin vaikeuksiin. Tuotteiden menestys kuitenkin jatkui, sillä se voitti ensimmäisen palkinnon Pariisin maailmannäyttelyssä. Toimintaa laajennettiin jälleen 1880, tällä kertaa Berliiniin. Samana vuonna yritys sai kultamitalin Melbournen maailmannäyttelyssä Australiassa.


title: Ignác Šustala

text: Vuonna 1882 aloitettiin kuljetuskäyttöön tarkoitetun raideliikennekaluston valmistus. Uudet toimipisteet perustettiin ja Czernowitziin Bukovinaan ja Kiovaan Venäjän keisarikuntaan. Henkilökuljetuskäyttöön tarkoitettujen rautatievankkurien valmistus alkoi 1887. Ignác Šustala perusti hyväntekeväisyysjärjestön köyhien auttamiseksi 1888. Hänen kuoltuaan kolme vuotta myöhemmin yrityksestä tehtiin osakeyhtiö ja Šustalan suku menetti siinä määräysvaltansa. Uudeksi nimeksi tuli "Nesselsdorfer-Wagenbau-Fabriks Gesellschaft - Wien".


title: Ignác Šustala

text: Šustalan osuutta pidetään merkittävänä Määrin puoleisen Sleesian alueen teollisuuden kehittymisen kannalta. Hän oli aloittanut toimintansa vaatimattomassa pajassa josta oli kasvattanut keskieurooppalaisen suuryrityksen. Vuoteen 1891 mennessä yritys oli valmistanut lähes 30 000 vaunua, ja se työllisti noin 1 000 ihmistä.


title: WSDL

text:
Web Service Description Language (WSDL) on W3C:n määrittämä XML-perustainen
kieli, jolla kuvataan tietoverkossa tarjolla oleva web-teknologioihin perustuva palvelu,
eli Web Service. Kuvaus koostuu "abstraktista", ja "konkreettisesta"
osasta, joista abstrakti kuvaus kuvaa palvelun rajapinnan sitomatta palvelua mihinkään
tiettyyn osoitteeseen tai käytettävään yhteyskäytäntöön (protokollaan).


title: WSDL

text:
Konkreettinen osa puolestaan kuvaa käytetyn protokollan ja määrittää myös palvelun osoitteen
tietoverkossa.


title: WSDL

text:
Samasta palvelusta voi olla olemassa useita ilmentymiä, esimerkiksi maantieteellisesti eri
alueille voi olla omat ilmentymänsä samasta palvelusta. Tällöin eri ilmentymät jakavat
saman abstraktin kuvauksen, mutta konkreettinen osa on kullekin ilmentymälle omansa. Palvelua
käyttävä asiakassovellus voi etsiä etsiä sopivan palvelun ilmentymän ajonaikaisesti
käyttämällä Universal Description Discovery and Integration -palvelua.


title: Baoruco

text: Baoruco (myös Bahoruco) on provinssi Dominikaanisessa tasavallassa. Siellä on 97 313 asukasta (vuonna 2010) ja sen pinta-ala on 1 285 neliökilometriä. Provinssin pääkaupunki on Neiba.


title: Baoruco

text: Baorucon provinssi on jaettu viiteen kuntaan. Vuonna 1952 siitä lohkaistiin Independencian provinssi.


title: Duarte

text: Duarte on provinssi Dominikaanisessa tasavallassa. Siellä on 289 574 asukasta (vuonna 2010) ja sen pinta-ala on 1 650 neliökilometriä. Provinssin pääkaupunki on San Francisco de Macorís.


title: Duarte

text: Provinssi on nimetty Dominikaanisen tasavallan itsenäistymisen keulahahmo Juan Pablo Duarten mukaan. Se jaetaan seitsemään kuntaan.


title: Oion alue

text: Oion alue () on Guinea-Bissaun keskiosassa sijaitseva hallintoalue, jossa vuoden 2009 väestönlaskennan mukaan asui 226 263 ihmistä.


title: Oion alue

text:
Oion aluetta rajaa pohjoisessa Senegal. Idässä naapurina on Guinea-Bissaun Bafatán alue ja etelässä Quinaran alue. Alueen lounaispuolella ovat maan pääkaupunki Bissau ja Biombon alue sekä lännessä Cacheun alue.
Alueen hallinnollinen keskus on Cacheujoen pohjoisrannalla sijaitseva Farimin kaupunki. Sieltä on pääkaupunki Bissaun keskustaan linnuntietä noin 80 kilometrin ja maanteitse – veneellä tapahtuvan Cacheujoen ylityksen jälkeen – runsaan 110 kilometrin matka pienten Mansaban ja Mansoan kaupunkien kautta johtavaa tietä pitkin (satelliittikuvan perusteella). Jokimatka meren äärelle läntisen naapurialueen Cacheun kaupunkiin on noin 150 kilometriä. Sieltä pääkaupunkiin on vielä 145 kilometrin merimatka.


title: Oion alue

text: Oion alue jakautuu hallinnollisesti viiteen osa-alueeseen eli sektoriin, jotka ovat Bissorã, Farim, Mansaba, Mansoa ja Nhacra. Suurimmat etniset ryhmät ovat balantet (43,6 %) ja mandinkat (32,9 %).


title: Kimmo Leppälä

text: Kimmo Aarne Eerik Leppälä (s. 1963) on suomalainen klarinetisti ja säveltäjä. Leppälä toimii Lohjan kaupunginorkesterin klarinetin äänenjohtajana. Hän teki diplominsa Sibelius-Akatemiassa vuonna 1991. Leppälä on esiintynyt lukuisien suomalaisorkestereiden kanssa (mm. Avanti), minkä lisäksi hän johtaa Mill Hill Big Bandiä. 2000-luvulla hän on toiminut aktiivisesti mm. Uusinta-kamariyhtyeessä. Leppälän mielenkiinto on ulottunut taidemusiikin ohella jazziin, ja hän on levyttänyt molempia musiikinlajeja. Hän on kantaesittänyt lukuisien suomalaissäveltäjien teoksia ja tuonut ajoittain esille myös omaa kamarimusiikkituotantoaan.


title: Kimmo Leppälä

text: Leppälä kuuluu Opera Big Bandin ja Martin Brushane Big Bandin saksofonisektioon. Hänen sävellyksiään ovat soittaneet mm. Lohjan kaupunginorkesteri, Kotkan kaupunginorkesteri, Avanti, Suomalainen saksofonikvartetti ja Uusinta. Vuonna 1985 Kimmo Leppälä palkittiin kunniamaininnalla sooloklarinettiteoksestaan "Hirtengedichte" Premio Valentino Bucchi-sävellyskilpailussa Italiassa. Leppälän ensimmäinen levytetty sävellys "Oboekvartetto 1" on julkaistu 2003 Uusinta-yhtyeen levyllä "At the edge of time". Uusinta kustannusosakeyhtiö on myös kustantanut osan hänen sävellyksistään.


title: Slovenian käsipallomaajoukkue

text: Slovenian käsipallomaajoukkue edustaa Sloveniaa käsipallon miesten maajoukkuekilpailuissa. Sitä hallinnoi Slovenian käsipalloliitto.


title: Slovenian käsipallomaajoukkue

text: Slovenia on selviytynyt kaksi kertaa olympialaisten käsipalloturnaukseen. Sydneyssä 2000 se sijoittui alkulohkossaan neljänneksi selviytyen puolivälieräotteluun, jonka hävisi Venäjälle 22–33. Ateenassa 2004 Slovenia jäi alkulohkossaan kuudenneksi eli viimeiseksi. EM-kilpailuissa Slovenia sai kotikisoissaan 2004 hopeaa. Voitettuaan alkulohkonsa se sijoittui jatkolohkossa toiseksi. Välieräottelussa Slovenia voitti Kroatian 27–25, mutta hävisi Ljubljanassa pelatussa loppuottelussa Saksalle 25–30. MM-kilpailuissa Slovenia on saavuttanut parhaimmillaan pronssia 2017. Hävittyään välierässä Ranskalle 25–31 se kukisti pronssiottelussa Kroatian 31–30. Vuoden 2013 MM-kilpailuissa Slovenia sijoittui neljänneksi.


title: Hanasaari A (elokuva)

text: Hanasaari A on Hannes Vartiaisen ja Pekka Veikkolaisen dokumenttielokuva purettavasta voimalasta. Vuonna 2009 valmistunut kokeellinen dokumenttifilmi kertoo helsinkiläisen Hanasaaren vanhan hiilivoimalaitoksen tuhosta ja kaupunkikuvan peruuttamattomasta muutoksesta. Elokuva perustuu puoleen miljoonaan valokuvaan voimalan kahden viimeisen vuoden ajalta.


title: Hanasaari A (elokuva)

text: Elokuva sai Tampereen elokuvajuhlilla Risto Jarva -palkinnon 2009.


title: Keljonlahti

text: Keljonlahti on lahti Pohjois-Päijänteen länsirannalla Jyväskylässä. Lahden itäpuolella on Sippulanniemi, jossa sijaitsee Ristikiven asuinalue. Länsipuolella on Keljonkankaan asuinalue ja eteläpuolella Sarvivuori. Kaakossa ovat Iso-Urtti ja sen länsipuolinen erottava Urtinpohja. Keljonlahteen pistää kaksi niemeä: Harakkasaari ja Pekonniemi. Harakkasaari oli nimensä mukaisesti aiemmin saari.


title: Keljonlahti

text: Lahden vehmas rantaluonto ja matalat, loivat rannat poikkeavat muun pohjoisen Päijänteen seudun jylhistä maisemista.


title: Keljonlahti

text:
Lahden länsirannalla on öljysatama ja Huoltovarmuuskeskuksen polttoainevarasto. Länsirantaa kulkee Orivesi–Jyväskylä-rata, sekä siitä satamaan ja varastolle johtava sivuraide. Raide valmistui kesällä 1968 ja Keiteleeltä Päijänteelle tapahtuvan puutavarankuljetuksen päätepiste siirtyi Jyväsjärveltä Keljonlahdelle.
Alueella on Keljonlahden voimalaitos, joka aloitti tuotannon vuonna 2010.


title: Keljonlahti

text: 1920-ja 1930-luvulla Keljonlahtea käytettiin lentokoneiden tukikohtana, kun Veljekset Karhumäki rakensi siellä koneitaan ja teki niillä runsaasti lentoja sekä sulan veden aikaan että talvikaudella.


title: Myrskylän ilmavalvonta-asema

text:
Myrskylän ilmavalvonta-asema aloitti toimintansa talvisodan alkaessa 30. marraskuuta 1939. Se oli toiminta-aikanaan Kotkan, Porvoon, ja pisimpään Lahden ilmavalvonta-alueen alaisuudessa. Ilmavalvonta-aseman yksikkönumero oli Lahden ilmavalvonta-alueen alaisuudessa 1413.
Ensimmäisen havaintonsa Myrskylän ilmavalvonta-asema teki jo talvisodan alkamispäivänä. 30. marraskuuta 1939 kello 11:30 Myrskylästä ilmoitettiin Lahden ilmanvalvontakeskukselle, että Myrskylän yli tuli kolme pommikonetta kohti Lahtea. Koneet tavoittivat Lahden matalalla vain noin 300 metrin korkeudessa. Lennon tavoitteena oli pommittaa rautatie poikki Lahdessa, mutta pommit pudotettiinkin jo Launeella, jolloin ne tekivät tuhoa siellä ja aiheuttivat ilmeisesti viiden hengen tappiot. Ilmatorjuntaa Lahdessa ei oltu onnistuttu ryhtymään, koska asemat eivät olleet miehitetyt.


title: Myrskylän ilmavalvonta-asema

text: Talvisodan aikana Lahtea pommitettiin 36 kertaa. Pommituksissa kuoli 26 henkeä, haavoittui vaikeasti 24 henkeä ja haavoittui lievästi 33 henkilöä. Kaupungissa 40 rakennusta tuhoutui täysin, 50 paloi ja 414 vaurioitui jollain tavoin. Lahtea vastaan hyökkäsi 373 lentokonetta, jotka pudottivat noin 2 600 pommia.


title: Myrskylän ilmavalvonta-asema

text: Toisen lähteen mukaan Lahtea pommitettiin harvemmin, 23 pommituskertaa: 1.12., 2.12., 21.12., 27.12., 6.1., 13.1., 20.1., 13.2., 26.2., 2.3. ja 3.3.. ("Lisätietoja:Talvisodan pommitukset")


title: Myrskylän ilmavalvonta-asema

text: Jatkosodassa Suomen pommitettiin vain ensimmäisenä pommituspäivänä 25. kesäkuuta 1941.


title: Myrskylän ilmavalvonta-asema

text: Jatkosodan aikana Lahdessa oli 41. raskas ilmatorjuntapatteri neljällä 76 mm ilmatorjuntakanuunalla varustettuna, 41. kevyt ilmatorjuntajaos kahdella 40 mm:n ilmatorjuntakanuunalla varustettuna ja 42. kevyt ilmatorjuntajaos kahdella 40 mm ilmatorjuntakanuunalla varustettuna.


title: Myrskylän ilmavalvonta-asema

text: Alueellisen ilmatorjunnan lisäksi oli 1941 Lahdessa päämajan reservistä 107. raskas ilmatorjuntapatteri neljällä 75 mm:n ilmatorjuntakanuunalla ja yhdellä ilmatorjuntakonekiväärillä sekä 108. raskas ilmatorjuntapatteri samoin varustettuna. 107. RaItPtri siirrettiin 1942 Kotkaan.


title: Myrskylän ilmavalvonta-asema

text: Alkuaikoina ilmavalvonta-asemalla toimi tukena ilmavalvontamies Pankamo Lahden ilmavalvonta-aluekeskuksesta. Toimintaa koordinoivan Myrskylän suojeluskunnan paikallispäällikkönä toimi Edvard "Eetu" Alestalo, vartiopäällikkönä Lennard "Lenni" Koskinen ja varavartiopäällikkönä Armas Kilpinen sekä loppuaikoina Janne Kerkkola. Valvontavuoroja järjesteli myös Helmi Jokinen.


title: Myrskylän ilmavalvonta-asema

text: Ilmavalvonta suoritettiin kahtena kuuden lotan ryhmänä. Yhden ryhmän valvontavuorot olivat viikon mittaisia. Yksi valvontavuoro oli kahden tunnin mittainen ja tornissa oli kaksi ilmavalvojaa samanaikaisesti neljän muun ollessa vapaalla, nukkumassa tai maatilojen töissä tai noutamassa jotain tarpeellista. Lämpötilan kylmetessä valvontavuoroja saatettiin lyhentää jopa tunnin tai viidentoista minuutin pituisiksi. Ajoittainen -30 C:n pakkanen edellytti lämpimintä mahdollista pukeutumista korkealla tornissa.


title: Myrskylän ilmavalvonta-asema

text: Aseistuksena tornissa oli pelkkä suojeluskunnan pistooli. Asekoulutusta ei ilmavalvontalotille erikseen annettu, mutta osa oli oppinut ampumaan jo kotonaan. Myös toiset näyttivät, miten pistoolia käytetään ja joskus sotilaspojat tulivat tueksi tai seuraksi ilmanvalvontatorniin. Käytännössä talvi- ja jatkosodan aikana kuitenkaan desantit tai lentokoneet eivät uhanneet ilmavalvontatornia.


title: Myrskylän ilmavalvonta-asema

text: Ilmavalvonnan vartiotupana toimi vapaavuorolaisille aluksi tornilta 1,5 kilometrin päässä oleva Helskeen hirsirakennus. Toiminnan alkuaikoina muonituslotat toivat vartiotuvalle ruokaa, mutta tästä luovuttiin myöhemmin. Jatkosodan aikana vartiotuvaksi otettiin Sepänmäellä oleva Ylöstalon rakennus, jota kutsuttiin "Kuoppalan huvilaksi". Se on nykyään "Felinin talo". Kolmantena vartiotuvan paikkana toimi vartiopäällikkö Janne Kerkkolan talo, jossa 1950-luvulla toimi Lehtimäen kauppa ja sittemmin baari.


title: Myrskylän ilmavalvonta-asema

text: Koska vartiotuvalle oli talvisodan aikana 1,5 kilometrin matka, yksi ilmavalvontalotista ehdotti, että lähemmäs ilmavalvontatornia tuotaisiin Lotta Svärdin kioski Osuuskaupanmäeltä taukotuvaksi. Koska siirretty kioski oli lähellä ilmavalvontatornia, voitiin valvontavuoroa lyhentää puolituntiseksi. 1942 kioski paloi vahingossa, minkä jälkeen rakennettiin oikeaoppinen 3 m x 5 m laaja korsu, jossa oli sänky, kamiina ja sähkövalot. Ilmavalvontatornista tuli vaijeri korsuun, jolla ilmavalvoja saattoi herättää seuraavan vuorolleen vaijerin päällä olevan lehmänkellon avulla.


title: Myrskylän ilmavalvonta-asema

text: Ilmavalvontatornin lähelle oli laitettu myös maahan suuri punainen nuoli, jolla ilmavalvojat saattoivat osoittaa vihollislentokoneiden suunnan omille lentokoneille.


title: Myrskylän ilmavalvonta-asema

text: Ilmavalvontalotta Paula Rantasalmen (s. Helskeen) mukaan ajoittain pommikoneita oli niin paljon, että ilmavalvontatornista katsoen se vaikutti peltikatolta. Hänen mukaansa havainnoista noin 1/2 tunnin päästä koneet saattoivat päästä kohteisiinsa Helsingissä ja Porvoossa, jossa kerrottiin kadun tuhoutuneen, vaikka virallisten ilmoitusten mukaan ilmatorjunta onnistui hyvin.


title: Myrskylän ilmavalvonta-asema

text: Ilmavalvojien uhkana olivat lentokoneet, jotka olisivat voineet hyökätä ilmavalvontatornia vastaan varakohteenaan. Toisen uhan muodosti ajatus siitä, että alueelle pudotetaan desantteja, jotka olisivat voineet muodostua uhaksi ilmavalvontatornin ilmavalvojille maasta käsin.


title: Myrskylän ilmavalvonta-asema

text: Kerran Myrskylä ilmavalvontatornia kierteli lentokone, joka koettiin uhaksi. Osoittautui kuitenkin myöhemmin, että kiertelijä oli myrskyläläinen Reino Malin, joka suoritti palvelustaan Suomen ilmavoimissa. Reino Malin (6.4.1919 - 25.12.1974) oli myrskyläläinen maanviljelijä, joka sai Suomen ilmavoimissa RAOK 6:ssa 1939-1941, jonka jälkeen hänet määrättiin alikersanttina Lentolaivue 24:ään 18.6.1941. 18.7.1941 hän vaurioitti Brewster BW-377:llä 18:15-18:40 Polikarpov I-152:a. Malin ylennettiin kersantiksi 11.9.1941. Hänet ylennettiin ylikersantiksi 8.7.1942. 13.7.1942 Malin noin 20:10-21:20 Lavansaaren ilmatilassa pudotti Brewster BW-366:lla toisen I-153:n, joka tuhoutui. Brewster BW-377 18.8.1942 Malin pudotti Polikarpov I-16:n, joka tuhoutui. Kolmannen I-153:n Malin sai 31.8.1942 Brewster BW-373:lla. I-153 tuhoutui. Hävittäjälentäjäuran päätteeksi Malin komennettiin 7.1.1943 kaksimoottorisia lentokoneita lentämään T-Lentolaivue 17:ään ja 26.3.1943 Lentolaivue 42:een sekä 13.4.1944 lennonopettajaksi Lentosotakouluun. Hänet kotiutettiin vasta 5.12.1944. Malinille myönnettiin toisen ja ensimmäisen luokan vapaudenmitalit ja neljännen luokan vapaudenristi


title: Myrskylän ilmavalvonta-asema

text: Ilmavalvontalotta Vieno Virtasen valvontavuorolla lentokone tuli yöllä lännestä matalalla, jonka moottoriäänet välillä hiljenivät ja itään mennessä jälleen voimistuivat. Ollessaan yksin tornissa hän teki asiasta ilmoituksen ja myöhemmin Myrskylässä ja Pukkilassa otettiin kiinni kuusi desanttia.


title: Myrskylän ilmavalvonta-asema

text: Desanttivaara oli Kanta-Hämeeessä ja Uudellamaalla ilmeinen. Jatkosodan alussa 3. heinäkuuta hyppäsivät laskuvarjolla. Neuvostoliiton Itämeren laivastoon kuulunut aikaisempi Viron kansalainen Aleksei Ivanov jäi kiinni 4. heinäkuuta 1941 18:30 jäi kiinni mentyään 17:30 Keituriin ilmoittamaan kyläläisille antautuvansa sotavangiksi. Hän oli 21. maaliskuuta 1922 syntynyt Viron kansalainen, joka tuomittiin vain sotavankeuteen Riihimäen pikaoikeudessa 12. heinäkuuta 1941. Ivanov oli liittynyt laivastoon päästäkseen desanttina Suomeen tallinnalaisen sanomalehtimies Leo Stürmerin ehdotuksesta. Ivanov hyppäsi Leo Stürmerin kanssa samasta lentokoneesta, mutta erkani desanttijoukosta antautuakseen. Kolme muuta desanttia, Aleksei Ivanovin kanssa samasta koneesta hypännyt Leo Stürmer, Kibok ja Misernjuk kaatuivat taistelussa suomalaisia vastaan 6. heinäkuuta 1941 Viljaniemen pohjoispuolella. Suomalaisten tappioksi koitui yksi kaatunut ja yksi jalkaan haavoittunut. 16. heinäkuuta 128. ilmasuojelukomppania otti kiinni Kulloossa Aleksei Antonovitš Uusin (entinen Vinogradov), joka oli syntynyt 24. lokakuuta 1923 Narvan piirin Väikkylässä. Hän kuului samaan ryhmään Myrskylässä kiinni jääneen Ivan Nikolajevitš Lütterin kanssa. Lütterin kiinniottotilanteessa kaatui yksi toinen desantti. Lütter sai 26. heinäkuuta 1941 kuolemantuomion, jonka sotaylioikeus vahvisti 3. syyskuuta 1939. Lütter teloitettiin kymmenen 101. ilmasuojelukomppanian ja viiden 106. ilmasuojelukomppanian sotilaan ampumana 17. syyskuuta 1941 kello 15:40.


title: Myrskylän ilmavalvonta-asema

text: 9. heinäkuuta 1941 Myrskylästä löytyi kaksi kuollutta desanttia ja Pukkilassa tapettiin yksi desantti. Samana päivänä Myrskylässä otettiin kiinni yksi desantti, Igor Kopuilov, haavoittuneena. Hän kuoli sairaalassa 11. heinäkuuta 1941


title: Myrskylän ilmavalvonta-asema

text: Aamuyöllä 16. heinäkuuta 1941 Myrskylään hyppäsivät desantit Nikolai Dolekov, Filkin, Kabanov, Vasili Dmitrevitš Ozerov, Aleksander Trofimovitš Paramonov ja Igor Nikolajevitš Ustinov. Filkin ja Ozerov katkaisivat Lapinjärven aseman puhelinyhteyden, mutta he eivät ennättäneet mennä Loviisaaan ja Suursaareen. Igor Nikolajevitš Ustinov otettiin kiinni Haavistosta 3. elokuuta 1941 sekä 5. elokuuta Aleksander Trofimovitš Paramonov ja Vasili Dmitrevitš Ozerov Reitkallista. Ozerov, Paramonov ja Ustinov saivat 28. elokuuta kuolemantuomion ja heidät teloitettiin 14. helmikuuta 1942. Tämän lisäksi Vasili Dmitrevitš Ozerov ja Aleksander Trofimovitš Paramonov oli tuomittu kahden vuoden kuritushuonerangaistukseen neljästä näpistyksestä, kustakin kolmeksi kuukaudeksi - yhteensä vuodeksi - tavalliseen vankeuteen sekä törkeästä ryöstöstä viideksi vuodeksi vankeuteen. Yhteensä tuomiot olivat kummallekin kuolemantuomio, vuoden tavallinen vankeus sekä yhteensä seitsemän vuoden kuritushuonetuomio. Kabanov ja Filkin kaatuivat tulitaistelussa suomalaisia vastaan 5. elokuuta 1941 ja Nikolai Dolekov 8. elokuuta Vehkalahdella samasta syystä.


title: Myrskylän ilmavalvonta-asema

text: Virenojalla jäi kiinni 31. elokuuta 1942 Ivan Andrejevitš Kelo, joka oli hypännyt laskuvarjolla samaan kylään radioineen 26. elokuuta. 23. syyskuuta 1942 hän sai kuolemantuomion vakoilusta ja teloitettiin samana päivänä.


title: Myrskylän ilmavalvonta-asema

text: Ilmavalvontatoiminnassa oli mukana noin 25 lottaa. Ilmavalvontalotat olivat toimessaan noin 20-vuotiaita. Ilmavalvontalotat järjestivät "Korsutyttöjen kekkereitä", joihin he käsikirjoittivat ja näyttelivät omia näytelmiä sekä sanoittivat lauluja. Niitä esitettiin Myrskylän Majakalla. Ennen esitystä otettiin toiveita yleisöltä vastaan. Lauluja säestivät Torsten Åkerberg, Erkki Vainio ja kankkilalainen Valto Perttilä.


title: Myrskylän ilmavalvonta-asema

text: "Ilmavalvontalottien muistomerkki" on 8. elokuuta 2009 Lotta Svärd-järjestöön kuuluneiden Myrskylän ilmavalvonta-aseman ilmavalvontalottien muistoksi pystytetty muistomerkki, jossa hiekkamaalle mäntykankaalle on pystytetty graniittinen kivipaasi Kentänmäellälla sijainneessa ilmavalvontatornissa ilmatilaa aisti-ilmavalvoneille lotille. Noin kolmen tonnin painoisen Myrskylä punaista graniittia olevan paaden ympärillä on harmaita katukiviä, joiden keskellä on mustilla katukivillä muodostettu Lotta Svärdin risti. Muistomerkin viimeisteli Louhinta Lampi Oy.


title: Myrskylän ilmavalvonta-asema

text: Muistomerkkihanke syntyi 2007 Myrskylän Reserviläiset ry:n ja Myrskylän Reserviupseerit ry:n jäsenten välisessä keskustelussa. 9. maaliskuuta reserviupseerien puheenjohtaja Seppo Helske esitteli hankkeen reserviläisten vuosikokouksessa. Patsastoimikuntaan valittiin kummastakin yhdistyksestä Seppo Helske, Jouko Hyvärinen, Petri Kymäläinen, Nisse Virén, Matti Perttilä, Niilo Salminen ja Kari Strömmer.


title: Myrskylän ilmavalvonta-asema

text: Muistomerkki päätettiin pystyttää maanmittaushallituksen entisen 1930-luvulla pystytetyn kolmiomittaustorni paikalle, jossa toimi ilmavalvontatornina. Kolmiomittaustorni oli perustettu Myrskylän korkeimmalle paikalle, joka sijaitsee nykyään Kentämäellä, silloiselle Supinmäellä. Paikan korkeus on 97,5 metriä merenpinnan yläpuolella. Kolmiomittaustornin korkeus oli noin 15 metriä ja sen korkeus merenpinnasta oli 103,6 metriä. Tornin yläreuna oli puunlatvojen korkeudella. Havaintolavan kaiteen korkeus oli 1,4 metriä lavan alaosasta ja sen leveys oli noin 0,3 metriä.


title: Myrskylän ilmavalvonta-asema

text: Kesällä 1942 kaiteen leveys kaksinkertaistettiin ja kaide kaksinkertaistettiin. Väliin jäävä tila täytettiin hiekalla ilmavalvojien omasuojan parantamiseksi mahdollisten ammuttujen luotien pysäyttämiseksi tai sirpaleiden pysäyttämiseksi. Tornista oli hyvä näkyvyys Lahden Radiomäelle siellä oleville radiomastoille, Orimattilan kirkontornille ja Loviisan kirkontornille. Myrskylän ilmavalvonta-asema sai kiitosta toimistaan, koska sillä oli hyvä näkyvyys moneen suuntaan ja ilmavalvojat onnistuivat tehtävissään.


title: Myrskylän ilmavalvonta-asema

text: Myrskylässä oli Kentänmäen ilmavalvontatornille myös varavalvontatorni. Se sijaitsi Kukkulanmäen Graniittikalliolla, mutta sitä ei tarvittu. Sen korkeus merenpinnan tasosta oli vain 93 metriä ja tornin korkeus maasta 9 metriä.


title: Myrskylän ilmavalvonta-asema

text: Myrskylän lähistölle pudotettiin tiettävästi ainakin kuusi desanttia.


title: Myrskylän ilmavalvonta-asema

text: Muistomerkin pystyttivät avustuksin Myrskylän Reserviläiset ja Myrskylän Reserviupseerit.


title: Myrskylän ilmavalvonta-asema

text: Muistomerkki sijaitsee WGS84-koordinaatiston paikassa 60° 40.623 N 025° 50.254 E


title: Myrskylän ilmavalvonta-asema

text: Vuonna 2012 muistomerkin ruuvein kiinnitetty muistolaatta huomattiin kadonneeksi. 19. heinäkuuta 2018 Myrskylän Facebook-keskustelupalstalla todettiin muistomerkin muistokilven tulleen jälleen vahingonteon kohteeksi.


title: BBC Radio Wales

text: BBC Radio Wales on BBC:n Walesissa toimiva radiokanava, joka aloitti toimintansa 13. marraskuuta 1978. Kanavan lähetykset tapahtuvat englanniksi. Ennen oman kanavan saamista Walesiä varten lainattiin lähetysaikaa muilta BBC:n kanavilta, kuten BBC Home Serviceltä ja BBC Radio 4:ltä.


title: BBC Radio Wales

text: Tunnettuihin kanavalla uransa aloittaneisiin esiintyjiin kuuluvat muun muassa Rob Brydon ja entinen aitajuoksija Colin Jackson.


title: K-vitamiinit

text: K-vitamiinit ovat pääasiassa veren hyytymiseen ja kalsiumin aineenvaihduntaan tarvittavia vitamiineja, joista tärkeimmät ovat K1-vitamiini ja K2-vitamiinit. K-vitamiinit ovat rasvaliukoisia, joten ne eivät poistu helposti kehosta. Ihmisen elimistössä (suolistossa) syntyy yleensä normaaliflooran ansiosta riittävästi K-vitamiinia, joten sen saamisesta ei tarvitse erityisesti huolehtia. Sen sijaan veritulpan jälkeen ohennuslääkitystä saavien on syytä varoa, ettei ruoasta tule liikaa K-vitamiinia. K-vitamiinin nimeäminen ei noudata muiden vitamiinien kohdalla käytettyä aakkosellista järjestystä, koska kun vitamiini löydettiin, löydöksestä kertova artikkeli julkaistiin saksalaisessa julkaisussa ja vitaminiinia kutsuttiin nimellä "Koagulationsvitamin" (koagulaatiovitamiini), mistä syntyi vitamiinin K-kirjain.


title: K-vitamiinit

text: K-vitamiinit eivät ole yksi aine, vaan niiden luonnolliset muodot luokitellaan K1-vitamiineihin ja K2-vitamiineihin. K1- vitamiineja(K) nimitetään fyllokinoneiksi ja K2-vitamiineja(K) menakinoneiksi. Lisäksi lääke- ja elintarviketeollisuutta varten valmistetaan synteettisiä K-vitamiineja menadioni (K), (K) ja (K). K-vitamiinien nimitys tulee koaguloitumisesta, jolla tarkoitetaan veren hyytymistä. Ne ovat veren koaguloitumista, hyytymistä, edistäviä vitamiineja.


title: K-vitamiinit

text:
K-vitamiinia on runsaasti edam- ja gouda-juustoissa.
Se voi Rotterdamin tutkimuksen mukaan vähentää sepelvaltimotaudin riskiä.


title: K-vitamiinit

text: K-vitamiineja on löydetty useita:Kaikkia menakinoneita ei pidetä vitamiineina. Menakinoneja on kaikkiaan yhdeksää eri lajia. Lisäksi lääke- ja elintarviketeollisuutta varten valmistetaan synteettisiä K-vitamiineja. Synteettisen K-vitamiinin ja nattosta erotetun menakinoni-7:n pitoisuuden vähenemistä veressä on tutkittu, missä todettiin edellisen vähenevän hitaammin terveellä koeryhmällä.Vastasyntyneillä ei vielä ole elimistössään K-vitamiinia tuottavaa bakteerikasvustoa. Äidiltä saatavassa ternimaidossa eli kolostrumissa on K-vitamiinia, mutta monissa maissa vastasyntyneille annetaan rutiiniluonteisesti myös K-vitamiinilisä verenvuototaudin ehkäisemiseksi joko pistoksena tai suun kautta. Kahdessa sittemmin kumotussa tutkimuksessa vastasyntyneenä saatu K-vitamiini oli yhdistetty kasvaneeseen leukemian ja syövän riskiin. Suomen lastenlääkäriyhdistys pitää K-vitamiinin antamista tärkeänä ja pistosta parempana kuin suun kautta annettavaa K-vitamiinia.


title: K-vitamiinit

text: K-vitamiinin löysi tanskalainen Henrik Dam ja sen kemiallisen rakenteen selvitti yhdysvaltalainen Edward Adelbert Doisy. Heille myönnettiin Nobelin lääketieteen palkinto vuonna 1943.


title: K-vitamiinit

text: Veren hyytymistaipumusta voidaan tarvittaessa vähentää lääkeaineella varfariini (kauppanimi Marevan). K-vitamiini vaikuttaa varfariinin tehoon. Jos K-vitamiinin saanti lisääntyy, lääkeannosta on nostettava. Siksi K-vitamiinin saannin tulisi olla vakio varfariini-lääkityksessä. Vihannesten edullisten terveysvaikutusten vuoksi vihanneksista ei kannata luopua lääkityksessäkään kokonaan K-vitamiinin vuoksi. Riittää, kun huolehtii K-vitamiinin tasaisesta saannista. K-vitamiini ei tuhoudu tai vähene keitettäessä.


title: K-vitamiinit

text: K-vitamiinia annetaan joidenkin rotanmyrkkyjen vastalääkkeeksi.


title: K-vitamiinit

text: MK4:n on monissa tutkimuksissa osoitettu vähentävän murtumariskiä, pysäyttävän ja palauttavan luumassaa. Japanissa annetaan MK4:sta 45 mg päivässä hoidettaessa osteoporoosia. MK4:n on osoitettu vähentävän murtumia jopa 87%. Hoitokäytäntö määrätä 45 mg päivässä MK4:sta on ollut hyväksytty Japanin terveysministeriössä jo vuodesta 1995 kun ehkäistään ja hoidetaan osteoporoosia.


title: K-vitamiinit

text: MK4 (mutta MK7:lla tai K-vitamiinilla ei todettu samanlaista vaikutusta) ehkäisi luukatoa ja/tai murtumia seuraavissa tapauksissa:


title: K-vitamiinit

text: On hyvä muistaa yhden tekijän pitoisuuksia ravinnossa tarkasteltaessa, että ravinto on kokonaisuus. Ravinnon monipuolisuus varmistaa sen terveellisyyden ja minimoi riskit. Kotimaiset kasvikset ry on kerännyt vihannesten ja hedelmien ravintoainetaulukot. Tämän listan mukaan eniten K-vitamiinia (määrät 100 g kohti) on lehtikaalissa (618 μg), pinaatissa (350 μg), vihanneskrassissa (250 μg), ruusukaalissa (220 μg), ruohosipulissa (190 μg), lehtisalaatissa (115 μg), parsakaalissa (110 μg), kiinankaalissa (80 μg), mangoldissa (65 μg), persiljassa (65 μg), tillissä (65 μg), valkokaalissa (60 μg), purjosipulissa (54 μg), punakaalissa (42 μg), jäävuorisalaatissa (40 μg) ja kiivissä (34,3 (μg).


title: K-vitamiinit

text: Saman listan mukaan seuraavissa kasviksissa on kohtuullisesti tai vähän K-vitamiinia: kukkakaali (20 μg), porkkana (19 μg), viinirypäle (19 μg), kurkku (15 μg), lehtiselleri (12 μg), luumu (12 μg), vihreä paprika (9,4 μg), punainen paprika (4,6 μg), keltainen paprika (2,4 μg), mustikka (9 μg), mansikka (5,5 μg), tomaatti (5 μg), omena (5 μg), kesäkurpitsa (3 μg), punajuuri (3 μg), lanttu (2 μg), peruna (1 μg), kyssäkaali (1 μg), sipuli (0,7 μg), maissi (0,3 μg), herkkusieni (0,3 μg), vesimeloni (0,2 μg) ja appelsiini (0,1 μg). (määrät kannattaa tarkistaa tarvittaessa)


title: K-vitamiinit

text: Listasta voi päätellä esimerkiksi, että 100 g:sta lehtisalaattia saa saman määrän K-vitamiinia kuin 210 g purjoa, 280 g jäävuorisalaattia, 570 g kukkakaalia tai porkkanaa, 950 g lehtiselleriä, 2 kg mansikoita, 3,8 kg punajuurta, 5,7 kg lanttua tai 11,5 kg perunoita. Monipuolinen kasvisten ja hedelmien syönti tukee riittävää kuidun ja eri vitamiinien ja hivenaineiden saantia.


title: Menakinonit

text: Menakinonit (lyhenne MK) ovat yhdisteitä, joita on olemassa kymmentä eri tyyppiä. Kahteen niistä, menakinoni-4:ään (CHO) eli menatetrenoniin ja menakinoni-7:ään (CHO) viitataan K-vitamiinina. Menakinoneja syntyy elimistöön suoliston bakteereiden tuottamina, mutta niitä saa myös ravinnosta.


title: Menakinonit

text: Menakinoneja on joissain juustoissa, koska niitä käyttävät bakteerit tuottavat niitä. Edam-tyyppisten juustojen "Lactococcus lactis" -bakteerikulttuurit tuottavat lähinnä menakinoni-8:aa ja menakinoni-9:ää, joita edamissa onkin runsaasti. Emmental-, Gruyère-, Comté- ja Jarlsberg-juustojen bakteerikanta on "Propionibacterium", joka tuottaa tetrahydromenakinoni-9:ää.


title: Menakinonit

text: Eräässä alankomaalaisessa tutkimuksessa saatiin viitteitä siitä, että naisten ruokavalion suurempi K-vitamiinin saanti olisi yhteydessä pienempään sepelvaltimotautiriskiin.


title: Risicum

text: Risicum Oyj on pikalainayhtiö, jolla on toimintaa seitsemässä maassa. Risicum-nimi tulee latinan kielestä ja tarkoittaa riskiä. Risicum Oyj:llä on 55 työntekijää ja yrityksen toimitusjohtaja on Ville Öfversten. Konsernin liikevaihto vuonna 2009 oli 12,5 miljoonaa euroa ja vuonna 2010 14,1 miljoonaa euroa. Yritys on vuoteen 2012 mennessä palvellut noin 200 000 asiakasta.


title: Risicum

text: Risicum aloitti toimintansa 2005. Toiminta keskittyi alussa Suomeen, mutta laajeni vuonna 2008 Ruotsiin sekä Baltian maihin ja vuonna 2011 Puolaan. Vuonna 2012 Risicum laajentaa toimintaansa myös muualle Eurooppaan OK Money -brändin alla. Konserniin kuuluvat myös tytäryhtiöt iKassa Finland Oy, OK Money Finance Oy, Nettivippi.fi, Laina.fi, Vippi.net ja Joustoraha.fi.


title: Risicum

text: Etelä-Suomen aluehallintovirasto on antanut Risicumille luvan myöntää kuluttajaluottoja. Suomalaisen Työn Liitto on myöntänyt yritykselle avainlipun, joka on tunnustus palvelun ja tuotteen korkeasta laadusta, sekä yhteiskuntavastuullisesta toiminnasta. Risicum on Suomen Pienlainayhdistyksen jäsen. Risicum ei saanut keväällä 2010 Finanssivalvonnalta pankkitoimilupaa.


title: Risicum

text: Yhdysvaltalainen Dollar Financial Corporation osti Risicumin kesällä 2011. Yhtiön aiemmat omistajat ja johto perustivat 2013 vertaislainapalvelua säästäjille ja lainanhakijoille tarjoavan Fellow Financen. DFC Global -konserni on kuluttajarahoitukseen erikoistunut yhtiö. DFC Global Corp. () toimii Yhdysvaltojen lisäksi seitsemässä maassa. DFC:n liikevaihto tilikaudella 2011 oli 788 ja käyttökate 230 miljoonaa dollaria.


title: Risicum

text: Risicum tukee toiminnallaan nuorten urheilua ja tekee yhteistyötä nuorisoseurojen kanssa eri puolilta maata. Vuonna 2011 Risicum solmi mm. kaksivuotisen sponsorointisopimuksen Suomen Ringetteliiton sekä turkulaisen TPS Salibandy Oy:n kanssa.


title: Vespa P

text: Vespa P oli italialaisen Piaggio & C. SpA:n valmistama Vespa-malli, joka oli tuotannossa 1977–2008. Sarjaa markkinoitiin italiaksi nimellä "Nuova linea", ja se esiteltiin 19. lokakuuta 1977. Kolmen vuosikymmenen aikana mallia tehtiin yli kaksi miljoonaa kappaletta.


title: Vespa P

text: Piaggio otti PX:n jälleen tuotantoon mallivuodeksi 2011. Perinteiset 125- ja 150-kuutioiset kaksitahtiskootterit esiteltiin EICMA-messuilla 2010.


title: Vespa P

text: Mallisarjan ensimmäiset olivat tyyppiä P125X, P150X ja P200E. P-sarjan toinen versio, PX, esiteltiin 1983. Samalla pienirunkoinen ET3-sarja ("Primavera") korvattiin uudella PK-mallilla, jota oli saatavana 50- ja 125-kuutioisena. P-sarjan skootterit säilyivät koko tuotantoajan lähestulkoon muuttumattomina kokien vain kosmeettisia parannuksia. Tärkeimpiä uudistuksia mallisarjan kestäessä olivat vilkut, tuoreöljyvoitelu ja levyjarru, jotka lisättiin kilpailutilanteen niin vaatiessa. Viimeinen mallipäivitys tehtiin vuonna 2000, kun "millennium"-mallissa palattiin Piaggion vanhan logon ja fontin käyttöön.


title: Vespa P

text: P200E:n yksisylinterinen kaksitahtimoottori oli peräisin mallisarjan edeltäjästä Vespa Rallysta, kun taas pienemmät versiot käyttivät "Vespa Sprintistä" periytyvää moottoriratkaisua. Mallityypissä PX esiteltiin kehittyneempi sivuposkien kiinnitysmekanismi, jonka vivut olivat piilossa lukitun satulan alla. Muutoin rungot olivat kaikissa identtiset. Edeltäviin malleihin verrattuna P-sarjassa merkillepantavaa olivat kulmikas muotoilu ja kasvanut koko.


title: Vespa P

text: 1985–1990 oli tuotannossa PX125-mallista kehitetty urheilullisempi versio T5 ("Pole Position"), jossa oli viisi huuhtelukanavaa ja alumiinisylinteri.


title: Vespa P

text: P-sarjan Vespoja on tehty lisenssillä Intiassa, ja tuotanto jatkuu siellä edelleen huolimatta Piaggion Pontederan tehtaan keskittymisestä nykyaikaisempaan GT-sarjaan. Intialaisia valmistajia ovat LML ja Bajaj. LML:n valmistama 150 cm³ "Stella" on hyvin samankaltainen kuin viimeinen millennium-päivitys. Uudessa-Seelannissa LML:n valmistamaa retroskootteria markkinoidaan nimellä "Belladonna". Euroopassa LML myy P-sarjaan perustuvaa nelitahtista 125 cm³:n iskutilavuudella varustettua käsivaihteista skootteria nimellä "Star".


title: Vespa P

text: P-sarjan malleissa kirjain "E" tarkoittaa kärjetöntä sytytystä, joka oli alusta alkaen mukana P200E:ssä, mutta lisättiin muihin iskutilavuusluokkiin vasta malliversiossa PX (1983). Kaikissa P-sarjan skoottereissa on 12 voltin sähköjärjestelmä. Akku oli alun perin lisä-, myöhemmin vakiovaruste. Pyörät ovat keskenään vaihtokelpoiset, ja niiden koko on 3,50 / 10 ". Vanteet ovat halkaistavat.


title: Miles to Go

text: Miles to Go on näyttelijä-laulaja Miley Cyrusin maaliskuussa 2009 julkaisema omaelämänkerrallinen teos.


title: Miles to Go

text: Kirja kertoo Mileyn elämästä 6-vuotiaasta asti. Kirjassa Miley kertoo esimerkiksi kaloistaan, kuudennen luokan kiusaamisistaan ja miten hän sai roolin Hannah Montanassa. Kirjassa Miley kertoo myös tapauksesta, jolloin hän meni Little Chicken -elokuvan ensi-iltaan, eikä kukaan tunnistanut häntä, sillä vaikka Hannah Montana olikin jo kuvattu, niin sitä ei näytetty vielä televisiossa. Miley kertoo myös siitä, kuinka takyardia iski ensimmäistä kertaa Cheetah Girlsin keikalla.


title: Miles to Go

text: Maaliskuussa 2009 "Miles to Go" nousi New York Timesin lasten Best Seller -listan kärkeen.


title: Valkoviiksiorneero

text: Valkoviiksiorneero ("Pseudocolaptes boissonneauii") on Etelä-Amerikassa tavattava orneeroihin kuuluva varpuslintu.


title: Valkoviiksiorneero

text: Valkoviiksiorneero on kooltaan 20–22 cm. Selästään laji on ruskea ja selässä on myös valkeita viiruja. Pää on hieman selkää harmaampi, nuorilla linnuilla päälaki on lähes musta. Posket ovat väriltään valkoiset. Valkoviiksiorneeron pyrstö ja perä ovat väritykseltään punaruskeat. Linnun vatsa on kellanruskea. Valkoviiksiorneero muistuttaa ulkonäöltään keltaviiksiorneeroa ("Pseudocolaptes lawrencii"), mutta eroaa siitä kokonaan raidallisen selkänsä perusteella.


title: Valkoviiksiorneero

text: Valkoviiksiorneeroa tavataan Andien pohjoisosissa alueella, joka ulottuu läntisestä Venezuelasta pohjoiseen Boliviaan. Lajin elinympäristöä ovat kosteat sammaleiset metsät 1 800–3 200 metrin korkeudella merenpinnasta. Laji liikkuu päällyskasvien kuten ananaskasvien joukossa. Valkoviiksiorneerot liikkuvat usein sekaparvissa muiden lintujen kanssa. Lajin pesä sijaitsee puun kolossa ja naaraan munimat munat ovat väriltään valkoisia.


title: Eemil

text: Eemil on suomalainen miehen etunimi, muunnelma roomalaisen ylimyssuvun nimestä "Aemilius". Monissa maissa nimi esiintyy muodossa "Emil", "Emilio" tai "Èmile". Suomessa nimi Eemil on 1900-luvun alusta vuoden 2015 loppuun mennessä annettu 20 686 ja Emil 33 909 miehelle. Nimen naispuolinen vastine on Emilia.


title: Contender Asia

text: Contender Asia on vuonna 2008 valmistunut Contender - Haastaja -sarjan tuotantokausi. Toisin kuin alkuperäisillä kausilla, tällä kaudella eivät kilpailekaan nyrkkeilijät vaan Thainyrkkeilijät. Koko kilpailu on kuvattu Singaporessa. Kisan voittaja saa Fitness Firstin elinikäisen jäsenyyden ja 150 000 Yhdysvaltain dollaria. Kilpailun 16 kilpailijaa ovat saapuneet 12 eri maasta. Juontajina tässä sarjassa toimivat entinen thainyrkkeilyn maailmanmestari Stephan Fox ja Jaymee Ong.


title: Contender Asia

text: Asuu tällä hetkellä Arabiemiraateissa.


title: Contender Asia

text: Kilpailijat saapuvat salille ja Stephan Fox valitsee heidän joukostaan kaksi kapteenia, John Wayne Parr ja Rafik Bakkouri. Joukkueet valitaan ja kilpailu alkaa. Ensimmäisessä joukkuehaasteessa joukkueet juoksevat pareittain viestijuoksua. Juoksun aikana Soren kompastuu ja hänen parinaan toiminut Zack kaatuu ja loukkaa olkapäänsä. Tämän vuoksi Villisikojen joukkue voittaa haasteen. Sinisten Naruepol Fairtex päättää otella. Hän haastaa punaisten vähemmän kokeneen Trevor Smandychin. Ottelu on aika yksipuolinen kokeneemman Naruepolin hyödyksi. Trevor on ensimmäinen 16:sta joka poistuu salilta.


title: Contender Asia

text: Sinisten voitettua ensimmäisen ottelun,punaiset yrittävät muuttaa tilanteen. Haasteessa joukkueiden on soudettava lohikäärmeveneillä. Siniset vievät toistamiseen voiton täpärästi. Ensimmäisellä viikolla viimeiseksi valittu Sean Wright haastaa punaisten James Martinezin. Ottelu päättyy Jamesin jalkakramppiin toisen minuutin jälkeen. Voiton vie tyrmäyksellä Sean Wright.


title: Contender Asia

text: Sinisten toisen voiton jälkeen koko joukkue alkaa olla koppava. Punaiset alkavat olla selkä seinää vasten. Harjoituksissa suutaan soittava Rafik suututtaa punaisten Dzhabarin. Rafik aloittaa kunnon tappelun, jonka joukkueet keskeyttävät. Tämän viikon joukkuehaasteessa kilpailijoiden on kannettava puntteja, painolevyjä, hypättävä narua ja uitava painolevyn kera. Tiukan haasteen viiemeiset kisaajat ovat kapteenit John Wayne ja Rafik. Rafik pudottaa levyn altaan pohjalle ja John Wayne vie voiton tuoden päätösvallan punaisille ensimmäistä kertaa. Palkinnoksi pojat pääsevät koettamaan golfausta. Haastamisen ajan tullessa John Wayne astuu viivalta ja haastaa Rafikin. John Waynen raivo tekee ottelusta itselleen vaikean,mutta voittaa ottelu silti, lähettäen sinisten kapteenin kotiin.


title: Contender Asia

text: Punaisten viimein voitettua ottelunsa,sinisten huono onni alkaa. Suurin osa sinisten jäsenistä ovat sairastuneet. Zidovilla on kuumetta, Naruepol,Alain, David ja Joakim olivat kaikki kipeinä. Joukkueen haasteessa joukkueiden on hakattava jäälohkareita ja otettava sieltä löytyvät palapelin palat ja naamiot ja asetettava ne järjestykseen. Koska sinisten joukkueenjohtaja Rafik Bakkouri on pudonnut kilpailusta, Bruce Macfie valittiin uudeksi kapteeniksi. Punaisten voittaessa jälleen haasteen, he pääsevät syömään gurmeeruokaa ja nauttimaan olostaan. Kaksinkertainen maailmanmestari Yodsaenklai Fairtex päättää haastaa sinisten kapteenin Brucen. Ottelu päättyy yksimielisesti Yodsaenklain voittoon.


title: Contender Asia

text:
Tilanne on tasan 2-2 joukkueitten välillä. Siniset valitsevat uudeksi kapteeniksi David Backquetten. Alainin Crohnin tauti alkaa riivata häntä kunnolla.
Haasteessa joukkueet vetävät rekkaa köysien avulla. Tiikeri kuninkaat voittavat jälleen. Palkkioksi punaiset saavat shoppailla 400 dollarilla eBaystä tavaraa. Kun on aika valita otteluparit, Soren Mongkontong päättää haastaa uusintaotteluun sairastuneen Alain Sylvestren. Ottelu päättyy kolmanteen erään Alainin loukkaannuttua pahasti otsan kohdalta. Punaisten voittoputki jatkuu.


title: Contender Asia

text: Kuudennen viikon haasteessa ottelijat saavat lastata laatikoita rekoista lastauslaitureille. Punaiset voittavat jälleen hyvin täpärästi tämän haasteen. Palkinnoksi he saavat shoppailla Singaporen tavaratalossa. Otteluparit ovat Dzhabar ja David. Tasainen ottelu päättyy Dzhabarin voittoon.


title: Contender Asia

text: Sinisten ollessa tappiolla tilanteessa 4-2, heiltä puuttuu taas kapteeni. Zidov valitaan uudeksi kapteeniksi. Haasteessa joukkueiden on hajotettava vesimeloneja ja uitava noutaakseen melonien murskaus ohjeet. Siniset voittavat viimeinkin haasteen ja pääsevät palkinnoksi ulos Jaymeen kanssa. Sinisten ollessa illallisella, punaisen joukkueen Pitu Sans kokkaa joukkueelleen espanjalaista ruokaa ja he pukevat parhaimpansa päälle. Joukkuekapteeni Zidov haastaa punaisten vähiten kokeneimman Zackin,paikallisen Singaporelaisen, joka loukkasi olkapäänsä ensimmäisessä jaksossa. Ennen ottelua kilpailijat käyvät parturissa leikkauttamassa ja/tai värjäämässä hiuksensa. Ottelussa Zackin vasen olkapää alkaa vihoitella,minkä takia hän häviää ottelun teknisellä tyrmäyksellä.


title: Contender Asia

text: Ensimmäisellä kierroksella on jäljellä enää yksi ottelu. Pitu VS Yukay. Viimeisessä joukkuehaasteessa kilpailijat taituroivat köysiradoilla ajanoton kera. Punaiset voittavat haasteen jälleen. He päättäävät jakaa palkintonsa sinisten kanssa. Palkkioksi he pääsevät baariin juhlimaan. Päättäväinen Pitu ei juo tippaakaan juhlissa,toisin kuin hänen vastustajansa Joakim. Aamulla Pitu on jo pudottamassa painoaan saunapuvun kera. Samaan aikaan Joakim ja muut kärsivät pahasta krapulasta. Pitu uskoo voittavansa koska Yukay oli juhlinut kovasti ja hänen pitää pudottaa vielä 2 kiloa painostaan. John Wayne valittaa lääkärille rintakehässään olevista rakkuloista. Tohtori toteaa niiden olevan vyöruusun rakkuloita. John Wayne joutuu karanteeniin. Hän poistuu salilta sairaalaan. Pitun ja Yukayn ottelu päättyy yllätykselliseen tyrmäykseen Yukayn voittoon. Tilanne on nyt 4-4. Ensimmäinen kierros sulkeutuu.


title: Contender Asia

text: Kärkikahdeksikko saa palkinnoksi Haastajan rannekkeet. Kilpailijoiden läheiset saapuvat onnittelemaan heitä. Paikalle saapuvat Joakimin poika ja tyttöystävä, Yodsaenklain äiti, Sorenin äiti, Zidovin pomo, Dzhabarin serkku, Naruepolin isä ja Seanin ex-tyttöystävä. Otteluparit ratkaistaan avaamalla lipaston laatikoita joista kahdessa on kultainen patsas. Enimmäinen ottelupari on Yodsaenklai Fairtex ja Naruepol Fairtex. Ottelussa Naruepol potkaisee Jodia päähän ja hänen varpaansa osuu Yodin silmään. Lopulta suuttunut Yodsaenklai tyrmää Naruepolin. 7 miestä on enää jäljellä kisassa.


title: Contender Asia

text:
Yodsaenklai käy lääkärissä tarkistamassa silmänsä kunnon. Vaurio ei ole vakava ja hänelle annetaan silmälappu jonka takia Zidov uudelleen nimeää Yodin "merirosvoksi". John Wayne palaa salille käytyään karanteenissa. Seuraava ottelupari arvotaan. Sean ja Joakim kohtaavat toisensa Haastajan kehässä.
Ottelu päättyy Seanin voittoon teknisellä tyrmäyksellä.


title: Contender Asia

text: Jaymee vie pojat käymään Singaporen Chintownissa. John Wayne uskoo kohtaavansa Zidovin,joten hän ostaa tälle lahjan. Kun on aika arpoa ottelijat, John Wayne ja Zidov tulevat kohtaamaan toisensa. John Wayne tyrmää Zidovin ottelussa.


title: Contender Asia

text: Jäljellä ovat Soren ja Dzhabar. Jaymee,Sean, John Wayne ja Yodsaenklai järjestävät Wai Khrun kaltaisen tanssiesityksen katosijille. Dhzabar tyrmää Sorenin kaikista julmimmalla tavalla koko turnauksessa. Kärkinelikko on selvillä


title: Contender Asia

text: Yodsaenklai, Sean, John Wayne ja Dzhabar ovat viimeiset neljä jäljellä. Palkinnoksi tästä saavutuksesta Stephan tarjoaa heille kalliit puvut. Pukujen lisäksi nämä neljä saavat myös kärkinelikon kaulakorut. Kolmas palkinto on tasokas illallinen. Palkintojen jälkeen valmentautuminen ja kisa jatkuu. Semifinaalien ensimmäisessä ottelussa Yodsaenklai ja Sean kohtaavat. Ottelu kestää puolitoista erää ja päättyy Yodsaenklain tyrmäävään iskuun. Yodsaenklai jatkaa finaaleihin.


title: Contender Asia

text: Samsung lahjoittaa kärkikolmikolle videokamerat. Kuvaaminen heti alkaa ja kaikki aloittavat menneen kisan tapahtumien muistelun. Trevor, James, Rafik, Bruce, Alain, David, Zack, Pitu, Naruepol, Joakim, Zidov, Soren ja Sean kaikki saavat pienen kunnianosoituksen siitä mitä he tekivät tämän kisan aikana. Ensimmäistä kertaa sitten 6. viikon ottelu kestää täydet viisi erää. Voittaja on yhden pisteen erolla John Wayne Parr. Dzhabar Askerov poistuu täten viimeisenä Haastajan harjoitussalilta.


title: Contender Asia

text: Singaporen Indoor Stadionilla käydään Aasian Haastajan finaalit,suorassa lähetyksessä. Otteluita tämän lähetyksen aikana käydään kolme kappaletta: ensimmäinen ottelu on uusintaottelu Singaporen Kim Khan Zakin ja Sveitsin Zidov Dominiquen välillä. Toinen ottelu on kaunamatsi Arabiemiraattien Dzhabar Askerovin ja Ranskan Rafik Bakkourin välillä. Viimeisenä käydään finaalit Australian John Wayne Parrin ja Thaimaan Yodsaenklai Fairtexin välillä. Nämä kaksi kohtasivat viimeksi viisi vuotta sitten. Ensimmäinen ottelu päättyy tekniseen tyrmäykseen viidennessä erässä Zackin voittoon. Toinen ottelu pistein 50-49,49-48 ja 49-48 Dzhabarin voittoon, tehden hänestä uuden Euroopanmestarin. Viimeisen ottelun voittaja ja Aasian Haastajan mestari on pistein 50-45, 50-47 ja 50-44 Yodsaenklai Fairtex.


title: The Time of Our Lives

text: The Time of Our Lives (EP) on Miley Cyrusin vain Wal-Marteissa ilmestynyt EP. Se julkaistiin 31. elokuuta 2009. "The Time Of Our Lives" on Cyrusin ensimmäinen EP, jolla on kokonaan hänen kappaleitaan eikä se sisällä ollenkaan Hannah Montanan kappaleita. Albumi sisältää Cyrusin hitin "Party in the U.S.A." Kappaleet kertovat rakkaudesta ja Cyrusin omasta elämästä.


title: The Time of Our Lives

text: Elokuvassa "The Last Song" on mukana Cyrusin kappale "When I Look at You". Cyrus esittää kappaleen "Before the storm" yhdessä Nick Jonasin kanssa, jonka kanssa hän erosi vuonna 2007.Kappaleet "Kicking and Screaming", "The Time of Our Lives" ja "Talk Is Cheap" ovat tyylilajiltaan popia ja rockia. "The Time of Our Lives" - kappaleen on kirjoittanut Kesha. Levyltä löytynyt hittisingle "Party in the U.S.A." on tyyliltään synthpopia, ja se julkaistiin alun perin vain Cyrusin vaatemallistoa varten. Cyrus on itse myös kertonut, että haluaa musiikin kertovan hänelle tärkeistä asioista, joten "Party in the U.S.A." ei ole Cyrusin mukaan sen tyylistä musiikkia, jonka tekoa hän haluaisi jatkaa. Levyltä löytyy myös kaksi hitaamman tyylistä kappaletta "When I Look at You" ja "Obsessed", jotka ovat molemmat tyyliltään balladia. Cyrus on myös kertonut, että kappale "Obsessed" on kappale, jota pojat eivät välttämättä ymmärrä; kappale käy läpi tytön ihastumista poikaan, ihastumisen tunnetta ja sitä kuinka tytöstä tuntuu kuin hän olisi riippuvainen pojasta. "When I Look at You" on Cyrusin mukaan kuin elokuvan The Last Song koko tarina, mutta vain musiikin kanssa. Levyltä löytyy myös jo aikaisemmin singleksi noussut "The Climb", joka on tyyliltään country popia ja balladia. Kyseinen kappale kertoo elämän vaikeuksista ja niiden selviämisistä. Kappale kertoo myös siitä, miten ei saa päästää irti unelmistaan. Levyllä on vielä yksi balladikappale nimeltään "Before The Storm", joka on duetto Nick Jonasin kanssa.


title: Matthew Drdek

text: Matthew Drdek (s. 28. syyskuuta 1977 San Diego, Kalifornia) on yhdysvaltalainen käsikirjoittaja ja tuottaja, joka on työskennellyt enimmäkseen 4Kidsin esittämissä ja tuottamissa animaatiosarjoissa. Hän muun muassa sovelsi Yu-Gi-Oh! Duel Monsters jaksoja englanniksi.


title: Riippakeltasalava

text: Riippakeltasalava ("Salix" × "sepulcralis" 'Chrysocoma', syn. "Salix alba" 'Tristis') on koristepuu, joka Suomessa kasvaa vyöhykealueilla I–II. Itämeren eteläpuolella riippakeltasalava kasvaa jopa 20 metriä korkeaksi, Suomessa jo 10 metrin korkeus on harvinainen. Riippakeltasalava on lajien valkosalava ("Salix alba") ja "Salix babylonica" risteytys.


title: Riippakeltasalava

text: Riippakeltasalava vaatii paljon tilaa ja sopii hyvin yksittäispuuksi veden äärelle. Sen riippuvat oksat muodostavat puulle tyypillisen koristeellisen ulkonäön. Riippakeltasalava kasvaa nopeasti ja sopii hyvin puistoihin ja puistomaisille jokien vierustoille. Euroopassa viljeltyjä taimia on saatavana myös joistakin suomalaisista taimitarhoista.


title: Stan (kappale)

text: Stan on rap-artisti Eminemin vuonna 2000 julkaistu single. Se on levyltä "The Marshall Mathers LP". Kappaleella vierailee Dido.


title: Stan (kappale)

text: Kappale debytoi Suomen virallisen singlelistan sijalla 3, mutta nousi ykkössijalle viisi viikkoa julkaisunsa jälkeen.


title: Homoseksuaalisuus ja kristinusko

text: Kristinuskon piirissä on nykyään erilaisia käsityksiä homoseksuaalisuuden hyväksyttävyydestä. Yleensä konservatiiviset kristityt tuomitsevat erityisesti homoseksuaaliset teot synneiksi, kun taas vapaamieliset pitävät sitä luonnollisena hyväksyttävänä vaihtoehtona.


title: Homoseksuaalisuus ja kristinusko

text:
Perinteisesti kristinuskon piirissä homoseksuaalisuus on torjuttu syntinä. Antiikissa ja keskiajan Bysantissa aina 1300-luvulle asti hyväksyttiin miesten väliset ystävyys- tai veljeysliitot. Edesmennyt Yalen historian tutkija John Boswell esitti kirjassaan, että kyseessä olisi ollut samaa sukupuolta olevien avioliittoon rinnastettava kirkollinen toimitus. Sekä ortodoksinen kirkko, jossa liitto on käytössä vielä joillakin alueilla, sekä katolinen kirkko, jossa ystävyysliitosta on luovuttu, pitävät ystävyysliittoa veljeksi ottamisena hengellisessä mielessä eikä se näiden tahojen mukaan ole lainkaan seksuaalinen suhde.
Joidenkin tulkintojen mukaan tällaisiin liittoihin sisältyi merkityksiä, jotka nykyisin yhdistettäisiin lähinnä parisuhteisiin, ja homoseksuaalisesti suuntautuneet miehet hyödynsivät niitä omiin suhteisiinsa.


title: Homoseksuaalisuus ja kristinusko

text: Raamatussa on viittauksia seksuaalisiin tekoihin, joiden nykypäivänä katsotaan liittyvän homoseksuaaliseen ihmissuhteeseen. Niiden valossa kristikunta on perinteisesti tulkinnut Raamatun kirjoitusten tuomitsevan homoseksuaalisuuden kokonaisuudessaan syntinä.Viimeisten vuosikymmenten aikana homoseksuaalisuuteen liittyvistä Raamatun kirjoituksista on kuitenkin käyty vilkasta keskustelua niin teologien kuin maallikoidenkin keskuudessa. Raamatun nykytutkijat ovat yhtä mieltä siitä, että Raamatussa selkeästi tuomitaan tietyt homoseksuaaliset teot, mutta tutkijat ovat sen suhteen erimielisiä, tuomitseeko Raamattu homoseksuaalisuuden kokonaisuudessaan, vai käsittelevätkö kirjoitukset pelkästään homoseksuaalisuuteen liittyvää seksuaalista käyttäytymistä ja voidaanko niitä pitää syntinä vain kyseisessä kulttuurikontekstissaan vaiko yleisellä tasolla itse ilmiötä.


title: Homoseksuaalisuus ja kristinusko

text: Raamatun tekstien kirjoittamisen aikaan heprean- ja kreikankielissä ei ollut erityisiä sanoja kuvaamaan homo- tai heteroseksuaalisuutta, vaan sanaa homoseksuaalisuus käytti ensimmäisenä saksalainen psykiatri Karoly Maria Benkert vasta 1800-luvun lopulla. Hankalaksi Raamatun homoseksuaalisiin tekoihin viittaavien kirjoitusten tulkinnan tekee myös se, että nämä Raamatun kohdat ovat usein niukkasanaisia ja niissä käytetyt alkuperäiset termit toisinaan tulkinnanvaraisia. Kaiken kaikkiaan Raamatusta löytyy seitsemän kohtaa, jotka viittaavat homoseksuaalisiin tekoihin suoraan. Viittauksia on sekä Uudessa että Vanhassa testamentissa. Jeesuksesta tai hänen opetuksistaan kertovista teksteistä suoria viittauksia ei löydy.


title: Homoseksuaalisuus ja kristinusko

text: Vanhan testamentin Mooseksen kirjoissa käsitellään lakia, jonka Jumala on antanut Moosekselle. Kolmas Mooseksen kirja 18:22, joka on osa kiellettyjä sukupuolisuhteita käsittelevää osiota,esittää kiellon:


title: Homoseksuaalisuus ja kristinusko

text:
Kolmannen Mooseksen kirjan 20. luvussa, joka koskee rangaistusmääräyksiä, Jumala esittää miehen kanssa makaamisen yhtenä sellaisista synneistä, joista on rangaistava kuolemalla.
Myös eräät Uuden testamentin kirjoitukset, erityisesti Paavalin Roomalaiskirje, on nähty kielteisesti homoseksuaalisiin tekoihin suhtautuvina.


title: Homoseksuaalisuus ja kristinusko

text: Paavalin ensimmäisessä kirjeessä korinttilaisille 6:9-10:


title: Homoseksuaalisuus ja kristinusko

text:
Paavalin ensimmäisessä kirjeessä Timoteukselle 1:9-10:
Vapaa kristillisyys, esimerkiksi Helluntailaisuus, pitää homoseksuaalista käyttäytymistä syntinä, ei homoseksuaalisuutta itseään. Suomessa myös lestadiolaisten mukaan homoseksuaalinen käyttäytyminen on syntiä. Heteroseksuaalisuutta pidetään terveenä. Hanna Salomäen väitöskirjan (2010) mukaan herätysliikkeistä kaikkein torjuvimmin homoseksuaaleihin suhtautuvat Suomen suurin herätysliike, vanhoillislestadiolaiset, ja ev.-lut. kirkon pienin, lähinnä Länsi-Suomessa vaikuttava rukoilevaisuus. Vanhoillislestadiolaisista 92 % ja rukoilevaisista 94 % "ei pidä homoseksuaalisuutta koskaan hyväksyttävänä". Suvaitsevimmin homoseksuaaleihin suhtaudutaanherännäisyyden eli körttien piirissä, jossa torjuvia on 20 %, eli sama osuus kuin suomalaisissa keskimäärin.


title: Homoseksuaalisuus ja kristinusko

text: Ruotsin kirkko salli v. 2009 samasukupuolisten parien kirkollisen vihkimisen, ja sama ratkaisu tehtiin Tanskan luterilaisessa kirkossa, kun avioliittolaki uudistettiin kesäkuussa 2012. Suomessa piispainkokous linjasi 2016 että kirkollinen vihkiminen ei ulotu samaa sukupuolta oleviin pareihin. 2017 Helsingin hiippakunta antoi moitteen homopareja vihkineelle papille.


title: Homoseksuaalisuus ja kristinusko

text: 1970-luvulla syntyi niin sanottu ex-gay-liike, jonka mukaan uskon avulla homoseksuaalit voisivat "vapautua" homoseksuaalisuudesta ja jopa "eheytyä" heteroseksuaaleiksi. Liikkeet syntyivät vastareaktiona homoseksuaalisuuden poistamiselle virallisista sairausluokituksista, jolloin osa sairausleiman ylläpitämistä ajavista psykoanalyytikoista aloittivat poliittisen liikkeen, joka tukeutui uskonnollisiin liikkeisiin. Liikkeet itse, kuten Suomessa muun muassa Aslan ry, ovat myöntäneet että "eheytyminen" ei muuta itse seksuaalista suuntautumista, ja että homoeroottisten tunteidenkin poistuminen kokonaan on äärimmäisen harvinaista. Maailmanlaajuisesti liike on järjestäytynyt Exodus Global Alliancen alaisuuteen ja sillä on satoja jäsenjärjestöjä ympäri maailmaa. Homoseksuaalisuutta tunne-elämän rikkinäisyytenä, josta voi eheytyä, on Suomessa korostanut erityisesti herätysliikepohjainen Aslan ry.


title: Homoseksuaalisuus ja kristinusko

text: Maailman ensimmäinen seksuaali- ja sukupuolivähemmistöille suunnattu kirkkokunta oli Metropolitan Community Church, joka aloitti toimintansa Kaliforniassa syksyllä 1968. Sen perustaja Troy D. Perry oli aiemmin ollut helluntailainen pastori, mutta hänen uransa oli päättynyt 1960-luvun alussa homoseksuaalisuuden johdosta.


title: Homoseksuaalisuus ja kristinusko

text: Suomalaisessa uskonnollisessa kentässä seksuaalivähemmistöjen asiaa puolustamaan on syntynyt kristillinen Yhteys-liike. Elisabeth Ohlsonin kohua herättänyt, myös Helsingissä nähty "Ecce homo" -valokuvanäyttely edustaa homoseksuaalisuuden hyväksyvää kristillisyyttä. Setan piirissä toimii Helsingin seudun Setan kristillinen ja elämänkatsomuksellinen Malkus-ryhmä.


title: Castrénin hallitus

text: Castrénin hallitus voi tarkoittaa:


title: Samppa Uimonen

text: Samppa Samuel Uimonen (19. huhtikuuta 1927 – 18. toukokuuta 2001) oli suomalainen kanteletaiteilija ja kansanmusiikin esittäjä.


title: Samppa Uimonen

text: Samppa Uimonen valmistui kansakoulunopettajaksi vuonna 1957 Kajaanin seminaarista.


title: Samppa Uimonen

text:
Samppa Uimonen saavutti kaksi kanteleensoiton Suomen mestaruutta. Hän sai Kalevalaseuran kunniapalkinnon vuonna 1974. Opetusministeriö myönsi hänelle puolivuotisen taiteilija-apurahan vuonna 1986, ja valtion taiteilijaeläkkeen hän sai vuonna 1989. Vapaaksi taiteilijaksi hän oli jäänyt 1979.
Uimonen asui Kiteellä useita vuosikymmeniä. Hän perusti Heinoniemen koululle Kalevala-Forumin 1980-luvun lopussa. Heinonen muutti pois Kiteeltä 1997, mutta kyläyhdistys jatkoi Forumin toimintaa. Uimonen asui välillä Laitilassa, mutta palasi Kiteelle vuonnan 2000. Hänet on haudattu Kiteen Heinoniemeen, jossa hänen hautamuistomerkkinsä paljastettiin 15.9.2002.


title: Carrie Bradshaw

text: Carrie Bradshaw on fiktiivinen henkilö Candace Bushnellin romaanissa "Sinkkuelämää", romaaniin perustuvassa yhdysvaltalaisessa televisiosarjassa "Sinkkuelämää" sekä elokuvassa "Sex and the City – Sinkkuelämää". "Carrien päiväkirjat" -sarjassa seurataan hahmon nuoruutta 1980-luvun alussa. Sinkkuelämää-sarjassa ja elokuvassa Sarah Jessica Parker esitti hahmoa ja Carrien päiväkirjat -sarjassa AnnaSophia Robb. Carrie on romaanin, sarjan ja elokuvan kertoja ja päähenkilö. Hahmo perustuu osittain Candace Bushnelliin itseensä.


title: Carrie Bradshaw

text: Carrie asuu New Yorkissa ja kirjoittaa työkseen kolummia lehteen The New York Star. Kolumnissaan "Sex And The City" hän käsittelee mm. ihmissuhteita, seksiä ja elämää New Yorkissa. Aiheita kolumniinsa hän saa mm. omasta ja ystäviensä elämästä. Carrien kolumni on saanut osakseen suosiota ja tehnyt Carriestä paikallisen pikkujulkkiksen. Myöhemmin Carrie alkaa kirjoittaa myös romaaneja sekä artikkeleita Vogue-lehteen.


title: Carrie Bradshaw

text: Carrien parhaita ystäviä ystäviä ovat Samantha Jones, Miranda Hobbes ja Charlotte York. Carrie viettää paljon aikaa ystäviensä kanssa, ja tapaa heitä jatkuvasti mm. porukan kantakahvilassa. Carrie purkaa ystävilleen huoliaan ja keskustelee näiden kanssa mm. ihmissuhteista ja työelämästä.


title: Carrie Bradshaw

text: Carrie on sarjan alussa sinkku ja asuu yksin Manhattanilla. Sarjan edetessä hän seurustelee useiden miesten, mm. puuseppä Aidan Shaw'n, kirjailija Jack Bergerin ja taiteilija Alexandr Petrovskyn, kanssa. Carrien suurin rakkaus on kuitenkin herra Kihoksi (Mr. Big) kutsuttu liikemies, jonka kanssa Carriellä on vaikea on/off suhde. Carrie ja Kiho eroavat ja palaavat yhteen useamman kerran sarjan aikana, ja heidän suhteessaan vaihtelevat jatkuvasti hyvät ja huonot ajat.


title: Hengitän

text: Hengitän on Antti Tuiskun kuudes studioalbumi, joka julkaistiin 21. syyskuuta 2009. Siitä julkaistiin myös DVD:n sisältänyt erikoispainos 2. joulukuuta 2009. Albumi nousi Suomen virallisen listan sijalle 3.


title: Eleanor Marx

text: Eleanor "Tussy" Marx (16. tammikuuta 1855 – 31. maaliskuuta 1898) oli saksalais-englantilainen kirjailija, poliittinen aktivisti ja kääntäjä. Hän oli Karl Marxin nuorin tytär.


title: Eleanor Marx

text: Eleanor Marx oli jo hyvin nuorena kiinnostunut politiikasta. Kuusitoistavuotiaana hänestä tuli isänsä sihteeri, ja hän seurasi isäänsä sosialistien kokouksiin eri puolille maailmaa. Karl Marx jätti viime vuosinaan Eleanorin huoleksi "Pääoman" englanninkielisen laitoksen ja muiden keskeneräisten tekstiensä julkaisun. Vuonna 1884 Eleanor Marx oli perustamassa Socialist League -järjestöä. Muita perustajajäseniä olivat muun muassa William Morris ja Edward Aveling.


title: Eleanor Marx

text: 1880-luvulla Eleanor Marx kiinnostui teatterista ja kirjallisuudesta. Hän uskoi, että taide olisi sopiva väline edistämään sosialismia ja feminismiä. Marx oli myös merkittävä kääntäjä, ja hän käänsi englanniksi muun muassa Gustave Flaubertin "Rouva Bovaryn" ja Henrik Ibsenin "Kansanvihollisen".


title: Eleanor Marx

text: Vuonna 1898 Eleanor Marx sai selville, että hänen kumppanillaan Edward Avelingilla oli suhde nuoreen näyttelijättäreen. Marx ehdotti Avelingille kaksoisitsemurhaa. Marx teki itsemurhan Avelingilta saamallaan myrkyllä, mutta Aveling perui päätöksen omalta kohdaltaan.


title: Goalkeeper CIWS

text: Goalkeeper CIWS on alankomaalainen ohjustentorjuntajärjestelmä. Lyhenne CIWS tulee sanoista "close-in weapon system", "Goalkeeper" puolestaan viittaa järjestelmän tehtävään suojata maalivahdin tavoin aluettaan. Järjestelmän muodostavat konetykki ja kehittynyt tutkaan perustuva valvontajärjestelmä. Goalkeeper on elektroniikkakonserni Thales Groupin valmistama, sen 30 mm gatling-tyyppinen konetykki on peräisin General Electriciltä. Tykki on samaa GAU-8 Avenger -tyyppiä, mitä käytetään A-10 Thunderbolt II -maataistelukoneessa. Järjestelmän pääasiallinen käyttöympäristö on sotalaivoissa joissa se torjuu vihollisen ampumia meri- ja ilmatorjuntaohjuksia, mutta sitä voidaan käyttää myös lentokenttien suojaamiseen.


title: Goalkeeper CIWS

text: Muita vastaavia järjestelmiä maailmalla on esimerkiksi yhdysvaltalainen Phalanx CIWS.


title: Goalkeeper CIWS

text: Goalkeeperin kehitystyö aloitettiin Alankomaissa vuonna 1975. Prototyyppi saatiin Alankomaiden laivaston käyttöön vuonna 1979.


title: Vapaa ja yksin

text: Vapaa ja yksin on Chisun toinen studioalbumi. Albumi julkaistiin digitaalisesti 21. syyskuuta 2009 ja CD:nä 23. syyskuuta 2009. Osana vuoden 2011 Levyale-kampanjaa "Vapaa ja yksin" julkaistiin vinyylinä 14. tammikuuta. Ensimmäisen levyn tavoin Chisu on säveltänyt, sanoittanut ja sovittanut kaikki kappaleet. Albumi nousi ensimmäisellä listaviikollaan Suomen virallisen albumilistan kymmenenneksi (40/2009) ja nousi parhaimmillaan listan kärkeen (32/2010). Albumi vietti listalla yhteensä 69 viikkoa. "Vapaa ja yksin" -albumia myi huhtikuussa 2010 platinalevyyn oikeuttavan määrän, yli 30 000 kappaletta. Seuraavana vuonna albumi ylitti tuplaplatinalevyrajan. Yhteensä sitä on myyty yli 68 000 kappaletta.


title: Vapaa ja yksin

text: Albumin ensimmäisenä single "Baden-Baden" lähetettiin radiokanaville kesäkuussa 2009 ja digitaaliseen myyntiin se tuli 1. heinäkuuta 2009. Kappaleesta muodostui loppukesän ja alkusyksyn 2009 aikana iso radiohitti. Kappaleeseen valmistui Misko Ihon ohjaama musiikkivideo syyskuun 2009 alussa. "Baden-Baden" sijoittui hyvin myös single- ja latauslistalla: Se nousi molemmilla listoilla parhaimmillaan kolmannelle sijalle. Singleä on myyty yli singlen platinalevyn verran, yli 10 000 kappaletta.


title: Vapaa ja yksin

text: Toinen single, "Sama nainen", lähetettiin radioille marraskuussa 2009 ja julkaistiin digitaalisesti 7. joulukuuta 2009. Kappale sai paljon radioisoittoa eri radioissa ja se nousi myös single- ja latauslistan viidenneksi. Single on myynyt kultaa. Kappaleesta on julkaistu Mikko Harman ohjaama musiikkivideo.


title: Vapaa ja yksin

text: Albumilta julkaistiin vielä kaksi promootiosingleä: "Miehistä viis!" ja "Saaliit". Kappaleet eivät saavuttaneet menestystä, eivätkä ne nousseet lainkaan single- tai latauslistalle.


title: Mohamed Gharzoul

text: Mohamed Ali Gharzoul (, s. 14. joulukuuta 1985 Tarbes, Ranska) on ranskalais-tunisialainen jalkapalloilija, pelipaikaltaan puolustaja.


title: Mohamed Gharzoul

text: Gharzoul pelasi 16-vuotiaasta lähtien ranskalaisessa Toulousessa, mutta peliaikaa edustusjoukkueessa ei koskaan tullut. Kauden 2005-2006 jälkeen hän suuntasi toiseen kotimaahansa Tunisiaan, jossa Gharzoul edusti Club Africainia kahden kauden verran. Tuona aikana hän saavutti Tunisian-mestaruuden ja matkasi vuonna 2008 takaisin Ranskaan. Gharzouli allekirjoitti CS Sedanin kanssa kahden vuoden sopimuksen.


title: Halsuanjoki

text: Halsuanjoki on Keski-Pohjanmaalla Halsuan ja Vetelin kuntien alueella virtaava Perhonjoen sivujoki. Halsuanjoki saa alkunsa Halsuanjärvestä, josta se virtaa 17 kilometrin pituisena ja yhtyy Perhonjokeen Siponkosken jälkeisessä suvannossa, Räyringin kylän tuntumassa.


title: Halsuanjoki

text: Joessa on useita koskia, joista merkittävimmät ovat Sillanpään kylän tuntumassa virtaava 1,7 kilometriä pitkä Pitkäkoski ja Räyringin kylän lähellä oleva Siponkoski. Halsuanjoen vesi on alueelle tyypillisesti humuksen värjäämää eli varsin tummaa.


title: Charles McKeown

text: Charles McKeown (s. 1946) on brittiläinen näyttelijä ja elokuvakäsikirjoittaja, joka tunnetaan parhaiten yhteistyöstään ohjaaja Terry Gilliamin kanssa. Hänen käsikirjoituksensa elokuvaan "Brazil – tämän hetken tuolla puolen" (1985) sai Oscar-ehdokkuuden.


title: Lloyd Levin

text: Lloyd Levin on yhdysvaltalainen elokuvatuottaja. Hänen tunnetuimpia töitään ovat "", "United 93" ja "Watchmen". Hän oli yhtenä tuottajana elokuvassa "United 93", joka on saanut useita palkintoja ja oli ehdolla muun muassa BAFTA:n saajaksi monessa sarjassa.


title: Pirttikoski (Rovaniemi)

text: Pirttikoski on Kemijoen varrella Rovaniemellä sijaitseva kylä, kaupungista noin 80 kilometriä itään.


title: Pirttikoski (Rovaniemi)

text: Pirttikosken kylä kehittyi voimakkaasti Pirttikosken voimalaitoksen myötä. Tunnelityyppinen voimalaitos rakennettiin 1950-luvun loppuvuosina. Alueelle tuli teitä, asuin- ja huoltorakennuksia, mittavia patorakenteita ja pitkä uittoränni syvälle kallioon louhitun voimalaitoskanavan ohella. Työntekijöitä Pirttikosken alueella oli enimmillään noin 2000. Sinne muutti asukkaita perhekunnittain, parhaimmillaan kylässä oli nelisentuhatta asukasta. He tarvitsivat myös palveluja, kuten kauppoja, leipomon, pesulan, parturiliikkeen ja huoltoaseman. Pirttikosken kansakoulu valmistui voimalaitostyömaan toisena rakennusvuonna 1957, oppikoulu vuonna 1964. Jälkimmäinen on yhä käytössä, mutta nyt peruskouluna. Voimalaitostyömaan hiljennettyä ja töiden vähennyttyä myös Pirttikosken väkimäärä väheni huomattavasti.


title: Pirttikoski (Rovaniemi)

text: Kylässä vierailleita valtiopäämiehiä ovat Urho Kekkonen, Gerald Ford, Leonid Brežnev ja Josip Broz Tito.


title: Pirttikoski (Rovaniemi)

text: Voimalaitoksen asuinalue Voimalaitoskylä on 13 hehtaarin laajuinen rivitaloineen, paritaloineen, huoltorakennuksineen, hirsisine saunoineen ja kerhohuoneistoineen. Pääosa yhteensä 64 asunnosta oli kuitenkin kesällä 2009 tyhjillään. Syksyllä 2009 sai kylä uuden omistajan kun Susirajan Kiinteistöt Oy osti alueen itselleen. Nyttemmin uuden omistajan myötä Pirttikosken kylä on kokenut uuden kukoistuksen. Alueen kiinteistöt on kunnostettu ja yhtiöitetty, katot vaihdettu, vesijohtoputket uusittu, kunnallistekniikka tullut alueelle, lämpökeskus uusittu nykyaikaiseksi täysautomatisoiduksi ja pellettilämmitteiseksi.


title: Pirttikoski (Rovaniemi)

text: Pirttikosken kylässä asutaan silti yhä ja harjoitetaan mm. maataloutta, karjankasvatusta ja poronhoitoa.


title: Ali Mathlouthi

text: Ali-Azouz Mathlouthi (, s. 22. huhtikuuta 1987 Saint-Denis, Ranska) on ranskalais-tunisialainen jalkapalloilija. Hyökkääjänä pelaava Mathlouthi edustaa Ranskan Ligue 2:ssa RC Lensia.


title: Ali Mathlouthi

text: Mathlouthi pelasi 17-vuotiaana Besançon Racing Clubissa yhden kauden, jonka jälkeen hän siirtyi RC Strasbourgiin vuonna 2005. Seuraavalla kaudella Mathlouthi pääsi jo edustusjoukkueeseen ja pelasi ensimmäisellä kaudellaan Ligue 2:ssa 22 ottelua ja onnistui kerran maalinteossa. Seuraavalla kaudella Strasbourg oli noussut Ranskan pääsarjaan, mutta Mathlouthi pelasi vain kolmessa ottelussa ennen kuin hänet lainattiin Ligue 2:ssa pelaavaan Châteauroux'iin.


title: Ali Mathlouthi

text: Uudessa seurassa Mathlouthi pelasi 25 ottelua ja teki niissä 4 maalia. Kauden päätteeksi hän palasi takaisin Strasbourgiin, joka oli pudonnut takaisin Ligue 2:een kaudeksi 2008-2009. Mathlouthi ehti pelata nyt 4 ottelua, kunnes hänet lainattiin tammikuussa 2009 Espanjaan, Segunda División B:ssä pelaavaan Racing Ferroliin. Kesäkuussa 2009 Mathlouthi palasi takaisin Ranskaan, mutta hänet lainattiin saman tien kesäkuussa 2009 AC Arlesiin. Lainapestin aikana Mathlouthi onnistui kerran maalinteossa pelaamassaan 22 ottelussa.


title: Ali Mathlouthi

text: Palattuaan takaisin Strasbourgiin joukkue oli pudonnut Ranskan kolmanneksi korkeimmalle tasolle Championnat Nationaliin. Kauden aikana Mathlouthi nousi joukkueensa johtavaksi maalintekijäksi 13 osumallaan. Hän sijoittui jaetulle viidennelle sijalle Championnat Nationalin maalitilastossa.


title: Ali Mathlouthi

text: 7. kesäkuuta 2011 Mathlouthi siirtyi kahden vuoden sopimuksella Ligue 2:n pudonneen RC Lensin kanssa.


title: Miranda Hobbes

text: Miranda Hobbes on fiktiivinen henkilö yhdysvaltalaisessa televisiosarjassa Sinkkuelämää sekä sarjaan perustuvassa elokuvassa Sex and the City – Sinkkuelämää. Häntä esittää näyttelijä Cynthia Nixon.


title: Miranda Hobbes

text: Miranda on ammatiltaan asianajaja. Hän työskentelee lakiasiantoimistossa New Yorkissa. Sarjan edetessä hän pääsee eteenpäin urallaan ja hänestä tulee toimiston osakas. Miranda on hyvin uraorientoitunut, ja työskentelee pitkiä työpäiviä.


title: Miranda Hobbes

text: Sarjan alkupuolella Miranda pitää tärkeimpänä päämääränään uralla etenemistä eikä halua hankkia lapsia tai mennä naimisiin. Miranda suhtautuu avioliittoon ja rakkauteen kyynisesti eikä luota helpolla miehiin. Myöhemmin hänen asenteensa lapsia ja avioliittoa kohtaan muuttuvat, mutta työ pysyy silti tärkeänä osana hänen elämäänsä. Mirandalle on tärkeää olla itsenäinen ja vahva ihminen eikä hän näytä helpolla tunteitaan. Pohjimmiltaan hän välittää kuitenkin paljon lähimmäisistään.


title: Miranda Hobbes

text: Mirandan parhaita ystäviä ovat Carrie Bradshaw, Samantha Jones ja Charlotte York. Miranda viettää heidän kanssaan paljon aikaa ja tapaa heitä mm. porukan kantakahvilassa. Ystävät ovat Mirandalle tärkeitä, vaikka välillä hän ajautuukin heidän kanssaan myös riitoihin. Mirandaa ärsyttää välillä muiden naisten tapa puhua jatkuvasti ihmissuhteista. Toisaalta Miranda osallistuu silti itsekin ihmissuhdekeskusteluihin.


title: Miranda Hobbes

text: Miranda seurustelee sarjan aikana useiden miesten kanssa. Mirandan suurin rakkaus on kuitenkin Steve Brady, joka työskentelee aluksi baarimikkona ja perustaa sittemmin oman baarin. Parin suhdetta vaikeuttavat kuitenkin mm. Mirandan kyyninen asenne parisuhteita kohtaan ja Steven vaikeudet kestää se että Miranda on häntä varakkaampi ja korkeammin koulutettu. Pari eroaakin useamman kerran kunnes he menevät lopulta naimisiin. Miranda saa Steven kanssa pojan, Bradyn.


title: Dmitri Bubrih

text: Dmitri Vladimirovitš Bubrih (; 25. heinäkuuta 1890 Pietari – 30. marraskuuta 1949 Leningrad) oli venäläinen kielitieteilijä. Häntä pidetään Venäjän suomalais-ugrilaisen kielentutkimuksen perustanlaskijana.


title: Dmitri Bubrih

text: Dmitri Bubrih syntyi keskikoulun venäjän kielen opettajan perheeseen. Hän opiskeli Pietarin yliopiston historiallis-kielitieteellisessä tiedekunnassa vuosina 1909–1913 ja harjoitti jatko-opintoja akateemikko Aleksei Šahmatovin johdolla. Hän suoritti maisterin tutkinnon vuonna 1920 ja sai tohtorin arvon vuonna 1924. Vuodesta 1920 lähtien Bubrih työskenteli opettajana Pietarin pedagogisessa instituutissa ja vuodesta 1922 Leningradin yliopistossa, jonka suomalais-ugrilaisten kielten laitosta hän johti kuolemaansa saakka. Vuosina 1934–1949 hän toimi Neuvostoliiton tiedeakatemian Kielen ja ajattelun instituutin suomalais-ugrilaisen osaston ja marraskuusta 1937 lähtien Karjalan pedagogisen instituutin karjalan kielen laitoksen johtajana. Tammikuussa 1938 Bubrih pidätettiin ja hän istui kaksi vuotta Krestyn vankilassa syytettynä vastavallankumouksellisesta toiminnasta.


title: Dmitri Bubrih

text: Jatkosodan aikana Bubrih oli yhdessä Petroskoin yliopiston kanssa evakuoituna Syktyvkariin, jossa hän työskenteli Komin pedagogisen instituutin professorina. Vuodesta 1947 lähtien hän toimi Karjalan tiedekeskuksen kielen, kirjallisuuden ja historian instituutin johtajana. Vuonna 1946 hänet valittiin Neuvostoliiton tiedeakatemian kirjeenvaihtajajäseneksi.


title: Dmitri Bubrih

text: Aluksi Bubrih tutki slaavilaisia kieliä. 1920-luvulla hän kiinnostui suomalais-ugrilaisista kielistä ja vuosina 1927–1930 hän johti Mordoviaan, Udmurtiaan ja Neuvosto-Karjalaan tehtyjä kielitieteellisiä tutkimusretkiä. Bubrih osallistui Neuvostoliiton suomalais-ugrilaisten kirjakielten kehittämiseen ja kirjoitti mordvalaiskieliä, komia, udmurttia, karjalaa ja suomen kieltä käsitteleviä tutkimuksia. Bubrihin laatiman keruuohjelman pohjalta laadittiin Helsingissä vuonna 1997 ilmestynyt ”Karjalan kielen murrekartasto”.


title: Dmitri Bubrih

text: Bubrihin tutkimukset perustuvat historiallis-vertailevaan metodologiaan, jota arvosteltiin voimakkaasti 1930–1940-lukujen neuvostoliittolaisessa kielitieteessä. Varsinkin elämänsä loppuvaiheessa hän joutui marrilaisten ideologisten syytösten uhriksi. Kielitietelijä menehtyi sydänkohtaukseen häneen vuonna 1949 kohdistetun parjauskampanjan jälkeen.


title: Dmitri Bubrih

text: Bubrihin johtama työryhmä sai vuonna 1931 tehtäväkseen kehittää tverinkarjalaisille oman latinaisella kirjaimistolla kirjoitettavan kirjakielen Tolmatšin alueen murteen pohjalta. Vuosina 1936–1937 oli vuorossa yhtenäinen karjalan kirjakieli, joka päätettiin yhdenmukaistamisen vuoksi laatia kyrilliseen aakkostoon perustuvaksi. Tämä niin sanottu bubrihinkarjala oli sekoitus karjalan murteita – ensisijaisesti ”puhtaina” pidettyjä etelämurteita ja livviä – sekä suomea ja venäjää. Monet sanat oli korvattu suoraan venäjästä otetuilla ilmaisuilla ja uutta kirjakieltä ymmärsivätkin lähinnä venäjäntaitoiset. Jo vuonna 1932 julkaisemassaan teoksessa "Karjala ja karjalan kieli" Bubrih oli todennut karjalan olevan lähempänä venäjää kuin suomea, koska karjala ja venäjä olivat molemmat työväenluokan kieliä kun taas suomen kieli oli Suomen valtion tavoin yhä porvarillinen. Vuoden 1937 perustuslaissa karjalan kieli merkittiin yhdeksi Karjalan autonomisen sosialistisen neuvostotasavallan kolmesta virallisesta kielestä suomen ja venäjän rinnalla. Suomalaisiin kohdistuneiden puhdistusten yhteydessä suomen kieli julistettiin kuitenkin jo joulukuussa 1937 ”vastavallankumoukselliseksi porvarillisten nationalistien kieleksi” ja sen käyttö kiellettiin kokonaan, jolloin bubrihinkarjalasta tuli ensisijainen kieli tasavallan kaikessa julkaisutoiminnassa ja kouluopetuksessa. Käytännössä karjalan tasavallassa siirryttiin yhä enemmän venäjän kielen käyttöön, sillä vain harvat oppivat lukemaan Bubrihin kehittämää karjalan kirjakieltä.


title: Dmitri Bubrih

text: Kun Bubrih avustajineen pidätettiin vuoden 1938 puhdistusaallossa, heitä syytettiin porvarillisesta nationalismista, sillä bubrihinkarjala perustui suomen kielioppisääntöihin. Heidän väitettiin jopa tehneen kielen tahallaan mahdottomaksi ymmärtää, jotta voisivat väittää ymmärrettävän karjalan kirjakielen luomisen olevan mahdotonta. Karjalan kirjakielestä julkaistiin vuonna 1939 uusi kielioppi, jossa se pyrittiin puhdistamaan suomalaisuuksista ja keinotekoisuuksista sekä lähentämään sitä entuudestaan venäjään. Erillisestä karjalan kirjakielestä luovuttiin kuitenkin tarpeettomaksi todettuna kokonaan jo vuonna 1940 Karjalais-suomalaisen sosialistisen neuvostotasavallan perustamisen yhteydessä, jolloin suomen kieli vapautettiin pannasta ja otettiin uudelleen käyttöön.


title: Nathan Farragut Twining

text: Nathan Farragut Twining (11. lokakuuta 1897 – 29. maaliskuuta 1982) oli yhdysvaltalainen kenraali, joka toimi ilmavoimien esikuntapäällikkönä vuosina 1953–1957 ja Puolustushaarakomentajien neuvoston puheenjohtajana vuosina 1957–1960.


title: Nathan Farragut Twining

text: Twining valmistui West Pointista vuonna 1918. Vuonna 1943 hän aloitti 13. ilmavoimien komentajana. Sodan päätyttyä hänet nimitettiin Alaskan ilmapuolustuksen komentajaksi. Ilmavoimien varaesikuntapäällikön Muir S. Fairchildin kuoltua yllättäen sydänkohtaukseen Twining ylennettiin kenraaliksi ja nimitettiin hänen seuraajakseen. Hän seurasi Hoyt Vandenbergia esikuntapäällikkönä vuonna 1953. Presidentti Dwight D. Eisenhower nimitti hänet puolustushaarakomentajien neuvoston puheenjohtajaksi.


title: Kingdom Hearts coded

text: Kingdom Hearts coded on Square Enixin kehittämä ja julkaisema "Kingdom Hearts" -pelisarjaan kuuluva pulmapeli. Peli julkaistiin NTT DoCoMolle. Pelistä on ilmestynyt kolme episodia vuosina 2008–2009.


title: Kingdom Hearts coded

text: Peli alkaa siitä, kun Samu Sirkka lukee päiväkirjojaan ja huomaa tekstin viimeisellä sivulla ”"We must free their moment"”, mutta ei muista kirjoittaneensa sitä. Kuningas Mikki Hiiri päättää virtalisoida päiväkirjan ja tästä alkaa virtuaalisen Soran seikkailut.


title: Kingdom Hearts coded

text: Kingdom Hearts Re:coded on vuonna 2010 Nintendo DS:lle julkaistu versio pelistä.


title: Luettelo 400 metrin juoksun Suomen mestareista

text: Tämä on luettelo 400 metrin juoksun Suomen mestareista. 400 metrin juoksun Suomen mestaruudesta on kilpailtu Kalevan kisoissa vuodesta 1907 lähtien. Naiset ovat kilpailleet Suomen mestaruudesta vuodesta 1957 lähtien.


text: Miehet


text: Naiset


title: Räyrinki

text: Räyrinki on noin 850 asukkaan kyläkunta Vetelin kunnassa Keski-Pohjanmaalla, seututeiden 750 ja 751 risteysalueella noin 12 kilometriä Vetelin kuntakeskuksesta etelään. Räyringin postinumero on 69820.


title: Räyrinki

text: Räyringin asutus koostuu kolmesta isommasta kyläryhmästä: Finnilästä (keskustaajama), Isokylästä ja Kalliojärvestä. Räyringin talouskylään luetaan myös asumakylät Aho, Alaspää, Forsbacka, Haapala, Salmela ja Rytiniemi. Siponkosken kylä kuuluu maantieteellisesti Vetelin keskustaan, Kainuuseen, ja kinkeripiirinä Heikkilän kylään. Kylä kuitenkin kuuluu kulturaalisesti ja sen suurin osa palveluista saadaan tai haetaan Räyringistä, joten se mielletään olevan osa sitä.


title: Räyrinki

text: Kyläkunnan maisemalle tyypillisiä ovat tasaiset pelto-, metsä- ja suoalueet sekä vesistöt. Kyläkunnan alueella sijaitsevat Keski-Pohjanmaan mittakaavassa isohkot järvet Räyringinjärvi ja Haapajärvi, ja alueella on myös pienempiä järviä ja lampia. Lisäksi kolme jokea virtaa kyläkunnan alueella: Perhonjoki, Halsuanjoki ja Porasenjoki. Räyringin pääelinkeinona on maatalous. Lisäksi runsas yritystoiminta työllistää kylällä.


title: Räyrinki

text: Räyringin keskustaajamassa Finnilässä on Vetelin kunnan yläosan palvelut: ala-aste, luistelukaukalo (kesäisin tenniskenttä), kauppa, pankki, asiamiesposti, kirjasto, lääkekaappi, monitoimitalo ja vanhusten palvelukeskus rivitaloasuntoineen. Lisäksi kylällä on monien alojen yrityksiä mm. parturi-kampaamo, leipomo, useita taksiyrittäjiä, silkkipaino ja matkatoimisto. Valtion palveluista mm. poliisi, työvoimatoimisto ja verotoimisto ovat Kaustisella noin 20 kilometrin päässä.


title: Räyrinki

text: Räyringissä on myös tanssilava, joka oli erityisen aktiivisessa käytössä 1960–1980-luvuilla. Tuolloin tanssilavalla järjestettiin usein tansseja ja siellä esiintyi useita kuuluisia artisteja. Tanssilavakulttuurin hiivuttua, myös Räyringin tanssilavan toiminta loppui. Talvella 2009 esitetyssä Kylä ilman naisia -sarjassa tanssilava rakennettiin uuteen kuntoon. Räyringin nuorisoseura on alkanut järjestää lavalla erilaisia tapahtumia. Erityisesti suosiota on kerännyt vuosina 2010–2012 esitetyt kesäteatterit, joiden näyttelijäkokoonpano koostui paikallisista harrastajista ja ensikertalaisista. Kesäteattereissa on käynyt noin 1000 katsojaa vuosittain.


title: Räyrinki

text: Räyringissä toimivista yhdistyksistä mainittakoon martat, maatalousnaiset, nuorisoseura, SLEY:n osasto, metsästys- ja kalastusseurat, sekä Räyrinki-seura.


title: Räyrinki

text: Talvella 2009 Räyringissä kuvattiin Kylä ilman naisia -realitysarjaa, jossa 18 perheen naiset lähtivät viikoksi pois kotoa jättäen miehensä ja perheensä omilleen. Sarja esitettiin Yle TV1:ssä syksyllä 2009 ja uusintana keväällä 2011.


title: Kate Voegele

text: Kate Elizabeth Voegele (s. 8. joulukuuta 1986) on yhdysvaltalainen muusikko ja näyttelijä. Hänen tämänhetkinen sopimuksensa on Interscope Records -levy-yhtiön kanssa.


title: Kate Voegele

text: Voegele keräsi kiinnostusta eri levy-yhtiöiltä nauhoitettuaan sarjan demoja. Ensimmäisen demon, "The Other Side" (2003), tuotti palkittu Michael Seitfer. Toisen demon, "Louder Than Words" (2004), tuotti Marshall Altman. Kate solmi vuonna 2006 sopimuksen MySpace Recordsin kanssa ja julkaisi debyyttialbuminsa "Don't Look Away" toukokuussa 2007. Albumi on myynyt yli 225 000 kopiota.


title: Kate Voegele

text: Toinen albumi, "A Fine Mess" julkaistiin toukokuussa 2009.


title: Kate Voegele

text: Voegele näyttelee myös yhdysvaltalaisessa sarjassa One Tree Hill () Mia Catalanoa.


title: Kiyoko Shimahara

text: Kiyoko Shimahara (s. 22. joulukuuta 1976) on japanilainen kestävyysjuoksija.


title: Kiyoko Shimahara

text: Shimahara sijoittui Osakan MM-kilpailuissa 2007 maratonilla kuudenneksi ajalla 2.31.40. Uransa parhaan maratonajan 2.26.14 hän juoksi Sapporossa elokuussa 2005.


title: Sully-sur-Loire

text: Sully-sur-Loire on ranskalainen kunta pohjoisessa keski-Ranskassa.


title: Sully-sur-Loire

text: Sully-sur-Loiren linna ("cháteau") on 1300-luvulta peräisin oleva loistava esimerkki keskiaikaisesta linnakkeesta. Linnake rakennettiin strategisesti tärkeään Loire-joen ylityskohtaan. Linnaketta laajennettiin kertaalleen Maximilien de Béthunen (1560–1641) johdolla. Béthune oli ensimmäinen Sullyn herttua ja kuningas Henrik IV:n ministeri. Hänet on haudattu linnan maille. Hänen perheensä säilytti linnan omistuksessaan 1900-luvulle asti.


title: Sully-sur-Loire

text: Kuningas Ludvig XIV sekä hänen äitinsä, kuningatar Anna Itävaltalainen ja pääministeri kardinaali Mazarin etsivät turvaa linnasta maaliskuussa 1652 tultuaan ajetuksi Pariisista niin santun "Fronde"-kapinan aikana.


title: Harumi Hiroyama

text: Harumi Hiroyama (s. 2. syyskuuta 1968) on japanilainen kestävyysjuoksija.


title: Harumi Hiroyama

text: Hiroyama sijoittui Ateenan MM-kilpailuissa 1997 kahdeksanneksi 5 000 metrin juoksussa ajalla 15.21.19. Sevillan MM-kilpailuissa 1999 hän sijoittui 10 000 metrin juoksussa neljänneksi ajalla 31.26.84. Olympialaisissa hän sijoittui 10 000 metrillä 20:nneksi Sydneyssä 2000 ja 18:nneksi Ateenassa 2004. Helsingin MM-kilpailuissa 2005 hän sijoittui maratonilla kahdeksanneksi ajalla 2.25.46. Uransa parhaan maratonajan 2.22.56 hän juoksi Osakassa vuonna 2000.


title: Megumi Oshima

text: Megumi Oshima (o.s. Tanaka, s. 4. syyskuuta 1975) on japanilainen kestävyysjuoksija.


title: Megumi Oshima

text: Oshima sijoittui Sevillan MM-kilpailuissa 1999 kymmenenneksi 5 000 metrin juoksussa ajalla 15.17.92. Sydneyn 2000 olympialaisissa hän sijoittui 10 000 metrin juoksussa 13:nneksi ajalla 31.42,18. Pariisin MM-kilpailuissa 2003 hän oli 10 000 metrillä viidestoista ajalla 31.47,00. Helsingin MM-kilpailuissa 2005 hän sijoittui maratonilla kymmenenneksi ajalla 2.26.29. Fukuokassa 2006 hän sijoittui maastojuoksun MM-kilpailuissa pitkällä matkalla 25:nneksi ja saavutti joukkuekilpailussa pronssia.


title: Imre

text: Imre oli Unkarin kuningas vuosina 1196–1205. Hän oli kuningas Béla II:n vanhin poika. Hän joutui koko valtakautensa ajan kilpailemaan veljensä Andreas II:n kanssa. Tämä sai jo vuonna 1198 haltuunsa Kroatian, Dalmatian ja muita pieniä alueita Balkanilta puoli-itsenäiseksi läänitykseksi, ja valtakuntaan syntyi näin kaksi valtakeskusta.


title: Espanjan parlamenttivaalit 2004

text: Espanjan parlamenttivaalit 2004 pidettiin 14. maaliskuuta 2004. Vaalien voittajaksi nousi 8 oppositiovuoden jälkeen Sosialistinen työväenpuolue 164:lla paikalla ja José Luis Rodríguez Zapaterosta tuli uusi pääministeri. Kansanpuolue sai 148 paikkaa.


title: Friedrich Karl Flick

text: Friedrich Karl Flick (3. helmikuuta 1927 Berliini, Saksa – 5. lokakuuta 2006 Auen, Itävalta) oli saksalais-itävaltalainen yritysjohtaja ja miljardööri.


title: Friedrich Karl Flick

text: Flickin isä Friedrich Flick oli Saksan kansallissosialistisen työväenpuolueen perustaja ja jäsen. Friedrich tuomittiin Nürnbergin oikeudenkäynnissä seitsemän vuoden vankeusrangaistukseen.


title: Friedrich Karl Flick

text: Flickin teollisuusuvun natsimenneisyys on tuonut sille epäilyttävän maineen, sillä yritys käytti toisen maailmansodan aikana pakkotyössä keskitysleirien vankeja. Lisäksi konserni on ollut julkisuudessa lahjontaskandaalien vuoksi, joihin on sotkeutunut myös Saksan liittokansleri Helmut Kohl.


title: Friedrich Karl Flick

text: Flick kuoli vuonna 2006. Kahden vuoden kuluttua hänen ruumiinsa varastettiin sadan kilon painoisen laatan alta. Ruumis palautettiin vuonna 2009.


title: Sovelluskirjanmerkki

text: Sovelluskirjanmerkki (eli kirjanmerkkisovelma eli toimintokirjanmerkki, engl. bookmarklet) on selaimen kirjanmerkkeihin tallennettava pieni sovelma, jonka toiminta on tallennettuna kirjanmerkin URI-osoitteeseen. Tavallisesti sovelluskirjanmerkki on JavaScript-sovellus.


title: Sovelluskirjanmerkki

text: Sovelluskirjanmerkin englanninkielinen nimi, "bookmarklet", on sanojen "bookmark" ja "applet" sulauma eli suomeksi "kirjanmerkki" ja "sovelma". Tällä menetelmällä se olisi suomeksi "kirjanmerkelmä".


title: Sovelluskirjanmerkki

text: Sovelluskirjanmerkin avulla voidaan selaimeen tai verkkosivuun lisätä kertanapsautuksen toiminnallisuutta joko kirjanmerkitse tai verkkosivun linkitse. Sovelluskirjanmerkkiä napsauttaen suoritetaan tietty toiminto, esimerkiksi Etsi-toiminto tai sivun tiedon poiminto.


title: Sovelluskirjanmerkki

text:
URI-osoitetta käytetään verkkoselaimessa codice_1-tunnisteen codice_2-määreessä sekä niin ikään kirjanmerkeissä.
URI-osoitteen ensimmäinen osa, kuten codice_3, codice_4 tai codice_5, valitsee käytettävän yhteyskäytännön sekä määrittää rajoitteet lopulle merkkijonoa. Selaimet toteuttavat myös codice_6-liitteen, joka on selaimen jäsentimen silmissä kuin mikä tahansa muu URI-osoite. Sisäisesti selain näkee kyseessä olevan "javascript"-yhteyskäytäntö, ja kohtelee merkkijonoa JavaScript-koodina. Suoritettuaan koodin selain käyttää sen jätöksiä uuden sivun sisältönä.


title: Sovelluskirjanmerkki

text: Suoritettavalla komentojonolla on käsillä olevaan sivuun täysi pääsy ja se voi lukea ja muokata sitä. Mikäli komentojono palauttaa merkkijonon asemesta määrittelemättömän tyypin, selain ei lataakaan uutta sivua, vaan komentojono suoritetaan käsillä olevan sivun sisällölle.


title: Sovelluskirjanmerkki

text: Tämä mahdollistaa sivua uudelleenlataamatta esimerkiksi salaman nopeat kirjasinkoon ja -värin muutokset.


title: Sovelluskirjanmerkki

text: Sovelluskirjanmerkki tallennetaan tavallisena kirjanmerkkinä ja sitä käytetään tavallisen kirjanmerkin tapaan. Siten ne ovat yksinkertaisesti toimintoja selaimeen lisääviä, yhden napsautuksen työkaluja.


title: Sovelluskirjanmerkki

text: Esimerkiksi seuraavat toimet ovat mahdollisia sovelluskirjanmerkkien avulla:Sovelluskirjanmerkki asennetaan luomalla uusi kirjanmerkki ja liittämällä tarvittu koodi kirjanmerkin luonti-ikkunan kohdeosoitekenttään. Sovelluskirjanmerkin voi suorittaa lataamalla kirjanmerkki normaalisti.


title: Sovelluskirjanmerkki

text: Steve Kangas bookmarklets.comista keksi termin "bookmarklet". Hän rupesi luomaan sovelluskirjanmerkkiä Netscapen JavaScript-oppaan esittämän idean pohjalta. Aluksi käytettiin termiä favelet; esimerkiksi Tantek Çelik käytti sitä 6. elokuuta 2001 sähköpostiviestissään. Brendan Eich, Netscapen JavaScript-kehittäjiä, kuvasi sovelluskirjanmerkkien alkuperää näin:


title: Sovelluskirjanmerkki

text: Tämä esimerkinomainen sovelluskirjanmerkki suorittaa Wikipedia-haun minkä tahansa selainikkunassa valittuna olevan tekstin pohjalta. Normaalikäytössä seuraava JavaScript-koodi asennettaisiin kirjanmerkiksi selaimen kirjanmerkkipalkkiin. Siitä lähtien sovelluskirjanmerkin napsauttaminen minkä tahansa tekstinpätkän valitsemisen jälkeen suorittaa haun.


Sovelluskirjanmerkki


title: Chuck D

text: Carlton Douglas Ridenhour (tunnetaan paremmin taiteilijanimellään Chuck D, syn. 1. elokuuta 1960, Roosevelt, New York, Yhdysvallat) on yhdysvaltalainen rap-artisti, tuottaja ja Public Enemy-yhtyeen jäsen.


title: Chuck D

text: Katso Public Enemy diskografia yhtyeen artikkelista.


title: Timmy Lenox

text: Timmy Lenox on yhdysvaltalaisessa "Passions"-televisiosarjassa esiintynyt hahmo, jota esitti Josh Ryan Evans. Timmy oli Tabitha Lenoxin elävä nukke, joka muuttui oikeaksi neljännellä tuotantokaudella, jolloin Tabitha esitteli Timmyn Tabithan sisarenpoikana. Timmy oli ihastunut Charity Standishiin. Hän joi usein Martimmyjä, jotka hän oli itse sekoittanut ja vihasi Pörrö-kissaa. Timmy ei pitänyt siitä, mitä Tabitha ja Hecuba puuhasivat, mutta hän tiesi, että kummatkin voivat tuhota hänet, jos hän estää heitä. Timmy haavoittui pahasti neljännellä tuotantokaudella taisteltuaan pahan Charityn kanssa. Lopulta Timmy kuoli, mutta jätti sydämensä oikealle Charitylle, että Charity selviäisi.


title: John Olivas

text: John Daniel "Danny" Olivas (s. 25. toukokuuta 1965 North Hollywood, Los Angeles, Kalifornia) on meksikolaiset sukujuuret omaava yhdysvaltalainen insinööri ja NASAn astronautti.


title: John Olivas

text: Olivas syntyi North Hollywoodissa, Kaliforniassa ja kasvoi El Pasossa, Texasissa. Hän suoritti koneenrakennuksen alemman tutkinnon University of Texas at El Pasossa vuonna 1989, ylemmän tutkinnon Houstonin yliopistossa vuonna 1993 ja tohtorintutkinnon koneenrakennuksessa ja materiaalitekniikassa Ricen yliopistossa vuonna 1996.


title: John Olivas

text: Olivas on naimisissa elpasolaisen Marie Schwarzkopfin kanssa. Heillä on viisi lasta.


title: John Olivas

text: NASA valitsi Olivasin astronauttikoulutukseen vuonna 1998. Peruskoulutuksen lisäksi hän perehtyi koulutuksessaan vuosina 1999–2002 robotiikkaan, 2002–2005 avaruuskävelyyn ja avaruussukkulan korjaamiseen kiertoradalla ja vuonna 2006 Kansainvälisen avaruusaseman (ISS) laitteiston kokoonpanoon ja eri moduulien ja vierailevien avaruusalusten integrointiin. Vuonna 2007 Olivas osallistui avaruussukkula Atlantiksen lennolle STS-117 viettäen 336 tuntia avaruudessa, joista 14 tuntia ja 13 minuuttia kului kahdella avaruuskävelyllä. Lennolla suoritettiin kaikkien aikojen ensimmäiset kiertoradalla avaruussukkulaa korjaavat avaruuskävelyt. Vuonna 2008 hän toimi sukkulamiehistöjen ja ISS:n retkikuntien miehistöjen ja lennonvalvonnan välisenä yhteyshenkilönä (CAPCOM).


title: John Olivas

text: Olivas toimi tehtäväspesialistina 29. elokuuta 2009 laukaistulla avaruussukkula Discoveryn lennolla STS-128. STS-128:lla hän osallistui kolmelle avaruuskävelylle.


title: Leatherface (yhtye)

text: Leatherface on brittiläinen punk rock -yhtye. Leatherfacen perusti sunderlandilainen Frank Stubbs. Bändin musiikillisen tyylin voi laskea myös hardcore punkin kaltaiseksi.


title: Leatherface (yhtye)

text: Leatherface perustettiin elokuussa 1988. Bändin musiikkia on kutsuttu Hüsker Dün ja Motörheadin välimaastoksi. Frank Stubbsin kummallinen lauluääni luo bändin hardcore-tyylin.


title: Eurooppatie E136

text: E136 tai Eurooppatie 136 on Ålesundin ja Dombåsin välinen eurooppatie Norjassa. Tien kokonaispituus on 223 kilometriä.


title: Teppo Salakka

text: Teppo Salakka (s. 1959) on sipoolainen muusikko. Hänen soittimiaan ovat klarinetit, saksofonit, piano ja kosketinsoittimet, tuuba, kitara, harmonikka, sähköbasso.


title: Teppo Salakka

text: Salakka on puhallinmusiikin lehtori Vantaan musiikkiopistossa, jossa hän klarinetinsoiton opetuksen lisäksi johtaa B-puhallinorkesteria "Iloiset Buhaltajat". Musiikkiopistotyöhön kuuluu lisäksi Youth All Stars Band'in johtaminen, sinfoniaorkesteriperiodien kouluttajana ja kapellimestarina toimiminen sekä Tempo-orkesteritoiminnan pianistina toimiminen.


title: Teppo Salakka

text: Teppo Salakka on mieskuorojen Keravan Mieslaulajat ja Runebergskören (Porvoo) sekä lauluyhtyeiden Tixie Jive ja Bulevardin Taxi johtaja. Hän on ollut myös Mieskuoroliiton musiikkilautakunnan jäsen sekä taiteellinen johtaja 2009–2012. Grani Big Band -orkesteria Salakka johti 2011–2014. Kilven Kuoroa Salakka johti vuosina 1987–2000.


title: Teppo Salakka

text: Salakka on säveltäjä ja sovittaja. Hänen säveltämiään ovat muun muassa Eelis Artellin runoihin perustuvat juomalaulut "Dionysos" ja "Hiprakassa" mieskuorolle, sekä sarja "Kolme karjalaista kansanrunoa karhusta" sekakuorolle. Hänen sovituksiaan on julkaistu irtonuotteina ja kokoelmissa, ja niitä ovat levyttäneet eri kuorot ja yhtyeet, muun muassa Grani Big Band levyllään "Jump For Joy". Teppo Salakka on saanut sävellyskilpailuvoittoja ja palkintosijoja kotimaisissa kilpailuissa.


title: Teppo Salakka

text: Hän toimii muusikkona eri kokoonpanoissa (juhla- ja viihdeorkesteri Amoroso, tanssiyhtye Feelings, GBB4), eri solistien ja muusikkojen kera (mm. Ira Kaspi, Eliina Mäkiranta) ja free lance -pohjalta tarpeen mukaan. Lisäksi toiminut teatterikapellimestarina (Svenska Teatern'in "La cage aux folles" -produktion toinen kapellimestari-puhallinmuusikko 2009–2011), sijaisena eri orkestereissa (Niinisalo, Vaasa, Sinfonia Lahti) ja teatterimuusikkona muun muassa Lahdessa. Yhtyemuusikkouran Teppo aloitti lahtelaisessa progressiivista rockia soittaneessa "Haikara" -yhtyeessä.


title: Teppo Salakka

text: Levytyksiä kuoronjohtajana, yhtyemuusikkona, pianistina, säveltäjänä ja sovittajana. Merkittävin on "Fragmented Visions", maailman ensimmäinen klassinen kontra-alttoklarinetin kokonaislevytys (2017). USA:ssa arviointimenestyksen saanut cd sisältää pohjoismaisia sooloteoksia sekä pianosäestyksellisiä teoksia.


title: Andrea López

text: Andrea López (s. 7. joulukuuta 1976 Cali, Kolumbia) on kolumbialainen näyttelijä. Hän on näytellyt muun muassa televisiosarjassa "Zorro – miekka ja ruusu" sekä "Victoria"-nimisessä sarjassa.


title: Ignatius (suku)

text: Ignatius on usean suomalaisen suvun sukunimi. Tunnetuin on Viipurista lähtöisin oleva pappissuku, jonka jäsenet ovat sittemmin vaikuttaneet useilla eri aloilla.


title: Ignatius (suku)

text: Tunnetuin Ignatius-suku on lähtöisin Viipurin pitäjästä, jossa maa- ja verokirjojen alkaessa 1540-luvulla asui suvun jäseniä Ignattalan, Konkkalan, Naulasaaren ja Vatikiven tiloilla. Sukunimi esiintyi asiakirjoissa muodoissa 'Ignatt' ja 'Ignata' ja myös 'Ignattínen'. Suvun varhaisin nimeltä tunnettu jäsen on Jääsken nimismiehenä vuosina 1535-1544 toiminut Per Maununpoika Ignatt, jonka pojanpoika Johan (Juho) Erikinpoika Ignatt muutti 1580-luvulla Vatikiven tilalta pakoon rajaseudun levottomuuksia Viipurin kaupunkiin. Tämän poika Niilo Juhonpoika Ignatt asui porvarina Viipurin kaupungissa. Hänen poikansa, Juvan kirkkoherrana 1658–1680 toiminut Matthias Nicolai Ignatius (k. 1680) käytti vuonna 1669 sukunimeään ensi kerran muodossa "Ignatius". Hänen jälkeläisissään oli pappeja useassa polvessa. Hänen vanhempi poikansa Andreas (Anders) Ignatius (k. 1710) toimi Helsingin triviaalikoulun rehtorina ja sittemmin Helsingin kirkkoherrana. Andersin jälkeläisten joukossa oli lakimiehiä kolmessa sukupolvessa, mutta sukuhaara sammui Suomessa 1800-luvun alussa, joskin kaksi poikaa siirtyi Pietariin 1810-luvulla. Suomessa pappissuku jatkui Matthias Nicolai Ignatiuksen nuoremmasta pojasta, Viitasaaren kappalaisena ja kirkkoherrana vuosina 1691–1703 toimineesta Sigfrid Ignatiuksesta (k. 1703).


title: Ignatius (suku)

text: Ruokolahden kirkkoherra Bengt Jacob Ignatiuksen poika Kristian Ignatius muutti Pietariin ja edelleen Englantiin 1810-luvun lopulla ja vaikutti siellä mm. Venäjän konsulina, koulumiehenä ja tietokirjailijana nimellä Christian Ignatius Borissow. Borissow-nimisenä tämä sukuhaara vaikuttaa edelleen Englannissa.Äitinsä puolelta sukuun ovat kuuluneet muun muassa professorit Otto-Iivari Meurman (1890-1994), Olavi Meurman (1893-1969), Harry Waris (1893-1973) ja Matti Klinge (s. 1936), joista kolme ensimmäistä olivat K. E. F. Ignatiuksen tyttärenpoikia ja viimeinen hänen veljenpoikansa Väinö Ignatiuksen tyttärenpoika.


title: Ignatius (suku)

text: Karjalassa on esiintynyt muitakin Ignatius-nimisiä sukuja, joiden sukulaisuutta Viipurista lähtöisin olevaan sukuun ei ole voitu osoittaa. Yhden suvun ensimmäinen asiakirjoista löytynyt jäsen on Kiteellä asunut Martti Ignatius (1715–1771), jonka jälkeläisistä on tehty sukuselvitys. Tämän suvun keskeinen asuinpaikka on ollut Pielisjärven Koriseva.


title: NBA-kausi 1985–1986

text: NBA-kausi 1985–1986 oli NBA-liigan 40. kausi. Runkosarja alkoi 25. lokakuuta 1985 ja päättyi 13. huhtikuuta 1986. 8. kesäkuuta loppuneiden pudotuspelien päätteeksi Boston Celtics voitti jo vuosikymmenen kolmannen mestaruutensa kaadettuaan Houston Rocketsin finaalisarjassa otteluvoitoin 4–2.V=voitot, H=häviöt, V%=voittoprosentti, *=divisioonansa voittaja


title: Andientapakulo

text: Andientapakulo ("Scytalopus magellanicus") on eteläamerikkalainen varpuslintu, joka splitattiin yhdeksitoista lajiksi vuonna 2005.


title: Andientapakulo

text: Linnun pituus on 10–12 cm ja sen höyhenpuku on pääosin tummanharmaa. Sen olomuoto on peukaloismainen, sillä se pitää lyhyttä pyrstöään pystyssä ja mieluummin juoksee maassa kuin lentää.


title: Andientapakulo

text: Andientapakulot elävät Chilen keskiosista ja Argentiinan länsiosista Tulimaahan noin 453 000 neliökilometrin laajuisella alueella.


title: Andientapakulo

text: Lajin elinympäristöä on yleensä jonkin vesistön tuntumassa kasvavien metsien alikasvos.


title: Andientapakulo

text: Katettu pesä on rakennettu sammalista, jäkälistä ja juurikuiduista. Naaras munii kaksi tai kolme munaa.


title: Andientapakulo

text: Ruokavalio koostuu hyönteisistä ja muista pienistä selkärangattomista.


title: Highgaten hautausmaa

text: Highgaten hautausmaa on Lontoon Highgaten kaupunginosassa sijaitseva hautausmaa. Se perustettiin 1800-luvun alussa parlamentin päätöksellä. Hautausmaan länsiosa otettiin käyttöön 1839 ja itäosa 1854.


title: Highgaten hautausmaa

text: Hautausmaalle on haudattu useita tunnettuja henkilöitä, kuuluisin heistä lienee Karl Marx. Myös runoilija Christina Rossetti, näyttelijä Ralph Richardson ja kirjailija Douglas Adams on haudattu Highgaten hautausmaalle.


title: Synttärit

text: Synttärit ("Sixteen Candles") on John Hughesin käsikirjoittama ja ohjaama teinikomedia vuodelta 1984. Sen pääosia näyttelevät Molly Ringwald, Michael Schoeffling ja Anthony Michael Hall.